Liverpool Oo Haddaba Bilawday Qorshihii Ay Kooxaha Premier Leaque Ugu Garaaci Lahayd Saxiixa Xidiga PSG Ee Julian Draxler Iyo Klopp Oo Xidigan Heli Kara Bil Kadib. – WWW.Gool24.net\nKooxda Liverpool ayaa haddaba bilawday qorshihii ay ku heli lahayd xidiga ay waqti dheer xiisaha u qabtay ee Julian Draxler iyada oo Jurgen Klopp uu diyaarsaday qaabkii uu kooxaha Premier Leaque ugu garaaci lahaa saxiixa xidiga xulka qarankiisa Germany. Draxler ayaa bishii January 2017 waxa uu ku biiray kooxda uu hadda ka niyadjabsan yahay ee PSG, laakiin sanad kadib waxa uu diyaar u yahay in uu raadsado koox kale si uu waqti uu ku ciyaaro u helo.\nWargayska L’Equipe ee dalka France ka soo baxa ayaa shaaca ka qaaday in maamulka kooxda Liverpool ay haddaba xidhiidh la sameeyeen PSG si ay marka hore Julian Draxler ugu soo qaataan heshiis amaah ah marka uu bil kadib suuqa kala iibsiga ciyaartoydu dib u furmi doono.\nLiverpool ayaa doonaysa in ay ka faa’iidaysato fursad la’aanta Draxler ku haysata kooxdiisa PSG kadib markii uu kaydka u galay Neymar jr oo si buuxda ula wareegay booska uu dabiici ahaan Draxler bandhiga ugu fiican ku sameeyo ee garabka weerarka bidix.\nSidoo kale imaatinkii Klylain Mbapppe ee PSG ayaa xaalada Draxler iyo Angel Di Maria ka dhigtay mid aad u adag waxayna ka mid yihiin xidigaha ay PSG doonayso in ay kooxdeeda ka tirto si ay u raadiso lacag 80 milyan euros ah oo ay UEFA shardi kaga dhigtay in ay soo buuxiso si ay ugu hogaansanto sharciga dhaqaale wanaaga yurub.\nKooxaha Premier Leaque oo ay ugu horayso Arsenal ayaa si wayn waqti dheer u doonayay saxiixa Draxler isaga oo ka hor intii aanu PSG ku biirin bishii January ee sanadkan ay kooxaha Premier Leaque saf ugu jireen saxiixiisa laakiin hadda sida uu wargayska L’Equipe sheegayo, Liverpool ayaa xidhiidh haddaba la samaysay maamulka PSG si ay ugu horayn saxiixa Draxler ugu helaan qaab amaah ah.\nLiverpool ayaa Draxler u aragta in uu badal toos ah u noqon karo Philippe Coutinho oo wali doonaya in uu Barcelona ku biiro laakiin iyada oo kooxda PSG dagaalka Coutinho dhinac kaga jirta ayay labada kooxood yeelan karaan wada xaajoodyo arimahan la xidhiidha.\nSi kastaba ha ahaatee, iyada oo lagu jiro xili ciyaareed uu xidig kasta oo qarankiisu u soo baxay koobka aduunku uu raadinayo in uu si joogto ah kooxdiisa ugu ciyaaro si loo soo xusho koobka aduunka ayuu Draxler soo dhawayn karaa in uu ku biiro koox uu farsad kaga heli karo xulka qarankiisa Germany ee koobka aduuka ee Russia 2018.


Taliska Ciidamada daraawiishta Puntland ee difaacca Galgala oo ka waramay dhaqdhaqaaqyada ciidan ee kadhanka ah Al-shabaab – Radio Daljir\nFebraayo 18, 2013 6:13 b 0\nBosaso, Feb 18 – Ciidamada daraawiishta ee Puntland ayaa dhaqdhaqaaqyo ciidan? kawada dhulka Buuraleyda Galgala oo ay kula dagaalamayaan? Ururka Al-shabaab.\nMaalmihii lasoo dhaafay ayaa ciidamada amaanka Puntland waxa ay weerar ku qaadeen goob ka mid ah dhulka buuralayda Calmadow oo ay ku jireen xubno katirsan Al-shabaab.\nJaamac Siciid Warsame Jaamac Afguduud oo kamid ah Saraakiisha horkacaysa ciidamada daraawiishta Puntland ee kusugan Buuraleyda Galgala ayaa usheegay Radio Daljir in ay kago`antahay ciidamada Puntland soo afjarida dagaalka Galgala.\nWaxaa sidoo kale uu ka hadlay dhaqdhaqaaqyada ciidadan ee haatan ay wadaan iyo meelaha ay ku tuhmayaal Al-shaababku inay joogaan.\nWaraysiga oo dhamaystiran hoos kadhagayso.\nSomaliland oo waddo qorshe ganacsatada lagu dhiirro-galinayo maalgashiga dalka


Xildhibaano Galmudug ah oo Gaalkacyo Qado Sharaf ugu sameeyay Xildhibaano Puntland ka socda | Mudug24\nXildhibaano Galmudug ah oo Gaalkacyo Qado Sharaf ugu sameeyay Xildhibaano Puntland ka socda\nMagaalada Gaalkacyo ee Xarunta Gobolka Mudug ayaa waxaa kulan ku yeeshay Xildhibaano ka tirsan Baarlamaanka dowlad Goboleedyada Galmudug iyo Puntland.\nKulanka Xildhibaanada ayaa waxaa uu ahaa mid ku aadan Isbarashada Xildhibaanada Galmudug iyo Puntland, sidii labada Baarlamaan wada-shaqayn u yeelan lahaayen iyo in la iska kaashado is-dhexgalka labada Bulsho ee Puntland iyo Galmudug.\nKulankaas ayaa ka dambeeyay, kadib markii Xildhibaano ka tirsan Baarlamaanka Galmudug ay Magaalada Gaalkacyo ku Casuumeen Guddoomiye ku-xigeenka 1aad ee Baarlamaanka Puntland Cabdicasiis Cabdullahi Cusmaan iyo Xildhibaano kale.\nGuddoomiye Cabdicasiis Cabdullahi Cusmaan ayaa ka mahad-celiyay casumaadii ay u sameeyeen Xildhibaannadda Baarlamaanka Galmudug, isagoona sheegay in labada dhinac ay iska kaashan doonaan Arrimo kala duwan.\nDhinaca Guddoomiye ku-xigeenka 1aad Golaha Wakiillad Puntland iyo Xildhibaanada Galmudug ayaa kormeer ku tagay dhismaha waddooyinka isku xira labada dhinac ee Magaalada Gaalkacyo\nPrevious articleMadaxweynaha Galmudug oo ka digay in la fashiliyo Shirka Dhuusamareeb\nNext articleMaxaabiis la laayey & kuwo baxsaday (Wararkii ugu dambeeyey ee Xaalada Xabsiga dhexe)


Xog: Faarax C/qaadir oo rajada Xasan Sheikh dib usoo nooleynaya - Caasimada Online\nHome Warar Xog: Faarax C/qaadir oo rajada Xasan Sheikh dib usoo nooleynaya\nXog: Faarax C/qaadir oo rajada Xasan Sheikh dib usoo nooleynaya\nMuqdisho (Caasimada Online) – Waxaa magaalada Muqdisho ka socda ololo lixaad leh oo ay wadaan Musharaxiinta ku loolameysa doorashada Somalia ee dhawaan la filaayo inay ka dhacdo dalka.\nWararku waxa ay sheegayaan in ololaha ugu badan uu wado Xildhibaan Faarax C/qaadir oo saaxiib dhow la ah Madaxweynaha uu wakhtiga ka dhamaaday Xassan Sheekh Maxamuud.\nXildhibaan Faarax oo Guddoomiye ka ah Guddiga cod raadinta u qaabilsan Xassan Sheekh ayaa awoodiisa isugu geeyay raadista Xubnaha kamid noqon doona Baarlamaanka Somalia, si ay u wada galaan Heshiis dhigaaya in codka lasiiyo Xassan Sheekh Maxamuud.\nXildhibaan Faarax ayaa helitaanka Xildhibaanada cusub ee bixin doona codadka u kaashanaaya qaar kamid ah Odayaasha dhaqanka ee iyagu diyaarinta ku howlan.\nFaarax waxa uu sidoo kale, helitaanka codadka uu kusoo bixi lahaa Xassan Sheekh u kaashanayaa inkabadan 7 Siyaasi oo kasoo kala jeeda Todobo qabiil oo kala ceyn ah kuwaasi oo Faarax ka caawinaaya isku xirka.\nFaarax ayaa iminka Xassan Sheekh u haya codad kor u dhaafaya Sodon kuwaasi oo laga sii diiwaan galiyay Siyaasiyiin iyo Xildhibaano hore oo kamid noqon doona Baarlamaanka cusub ee wax dooran doona.\nFaarax C/qaadir ayaa geed dheer iyo mid gaaban u fuula sida uu kusoo laaban lahaa Xassan Sheekh, waxaase jira Musharaxiin kale oo dagaal kula jira Xassan isla markaana ka shaqeynaaya sida uusan kusoo laaban laheyn Madaxweynaha uu wakhtigiisa dhamaaday.\nMa cadda halka ay sal dhigan doonto doorashada Somalia, waxaana iminka si xooli ah magaalada Muqdisho uga socda baadi-goobka codadka Xildhibaanada imaan doona.


Mareykanka oo xayiraad dhaqaale iyo mid militari kusoo rogay Ethiopia – Calanka.com\nMareykanka oo xayiraad dhaqaale iyo mid militari kusoo rogay Ethiopia\nDowladda Mareykanka ayaa Axaddii shalay aheyd ku dhawaaqday in ay cunaqabateyn isugu jirta mid dhaqaale iyo mid millatariba saareyso Ethiopia, sababo la xiriira gabood-fallo ka dhan ah aadanaha oo ka dhacay gobolka ay colaaduhu ka jiraan ee Tigray.\nWar kasoo baxday waaxda Arrimaha Dibadda Mareykanka ayaa lagu sheegay in sidoo kale uu Mareykanka xiyiraad dhanka socdaalka ah kusoo rogi doonto saraakiil hore ama kuwo hadda shaqeeya oo ka tirsan dowladaha Itoobiya iyo Eritrea.\nSaraakiishaasi oo magacyadooda aan la shaacin ayuu Mareykanku sheegay in ay mas’uul ka yihiin qalelaasaha ka dhacay gobolka Tigray ee Waqooyiga Itoobiya.\nXoghayaha Arrimaha Dibadda Mareykanka Antony Blinken ayaa sheegay in tallaabadani ay dowladda Mareykanka u qaadeyso si loo soo dadajiyo xalka colaadda ka taagan Itoobiya. Wuxuu intaas raaciyay in la joogo waqtigii ay bulshada caalamku tallaabo qaadi laheyd.\nKumannaan qof ayaa la sheegay in lagu dilay dagaalka sokeeye ee gobolka Tigray ee Itoobiya, boqolaal kun oo kalana waxaa lagu qasbay in ay guryahdooda ka barakacaan, laga soo billaabo bishi November ee sanadkii hore markaas oo uu dagaalku billowday.


Abwaanno dhaliilay Siyaasadda hoggaanka dalka, kana dayriyay xaaladda nololeed ee Bulshada | Somaliland.Org\nAbwaanno dhaliilay Siyaasadda hoggaanka dalka, kana dayriyay xaaladda nololeed ee Bulshada\nJanuary 30, 2010\tHargeysa (Somaliland.Org)- Abwaannada Maxamed Ibraahim Warsame (Hadraawi) iyo Xasan Xaaji Cabdilaahi (Xasan-Ganey), ayaa ka hadlay xaaladda dalku hadda ku sugan yahay, isla markaana waxay isbarbar-dhig ku sameeyeen Noloshii waqtiyadii hore ee Soomaalida iyo ta waqtigan ee Shacabka.\nMMunaasibad saldhiggeedu ahaa bandhig Suugaaneed ay goob-joog ka ahaayeen Abwaannada kala ah, Maxamed Ibraahim Warsame (Hadraawi), Xasan X. Cabdilaahi (Xasan-Ganey), Axmed Aw-Geeddi (Dheeraad), Hurre Ibraahim Warsame (Hurre Walan-wal) iyo marti-sharaf kale oo tiro badan, ayaa xalay lagu qabtay Hutel Imperial ee Magaalada Hargeysa.\nMunaasibaddan oo ay Abwaannadu si faahfaahsan uga hadleen arrimo la xidhiidha xaaladda Bulsho iyo Siyaasadeed ee waqtigan dalku ku sugan yahay, ayaa hal-abuurkii halkaa ka hadlay waxa ka mid ahaa Abwaan Maxamed Ibraahim Warsame (Hadraawi) oo ka hadlay dhalinyarta iyo Suugaanta, waxaanu ka waramay sababta keentay in ay Hal abuur ahaan dhawaanahan ka gaabsadaan curinta. “Anaga waxaa nagu ballan ah in aanu idin soo hor fadhiisano oo qalabkii lagu dagaal gali jiray aanu idin nidhaahno, niyad-jabkana waxa keenay anaga maahee dadka weeye. Waxa uu ku odhanayaa baryahan waxba maad odhane, markaasad u dhiibaysaa mid (Sugaan) halisa, markaasuu cudur-daar raadinayaa oo uu ku odhanayaa way dheertahay. Waxa uu ku odhanaya maxaad u duubi wayday, oo waxa uu doonayaa wax isaga oo iska fadhiya in ku matalo, lakiin qof dagaal u diyaara maaha.” Ayuu yidhi Abwaan Hadraawi.\nMar uu ka hadlayay taliskii Siyaad Barre iyo doorkii ay hal abuur ahaan ku lahaayeen, ayaa waxa uu yidhi, “Markii laga quustay nidaamkii dalka ka talinayaay ee uu madaxda ka ahaa Maxamed Siyaad Bare, waxa ii iman jiray dhalinyaro oo waxay I odhan jireen maxaa la samaynayaa, aniguna hadalka kalmad kaliya ayaan ka aqaano waxaan ku odhan jiray, nidaamka aan ku boobno (aynu tuurno), laakiin maan raacin jirin sidee loogu boobaya iyo maxa lagu boobayaa. In lagu boobana waa tii noqotay oo dagaal hubaysan lagaga hor yimaado, maxaa yeelay isaguba uu hubaysnaa, dabadeed waa tii dibada loo baxay, aniguna Ingiriiska shan sano ayaan ku maqnaa oo markaan dadkaygii iyo dalkaygii u xiisay ee aan waayay ayaan dib ugu soo laabtay.”\nHadraawi wuxuu is-barbar-dhig ku sameeyay Noloshii hore ee Bulshada iyo ta ay hadda ku sugan yihiin. “Waxaynu soo gaadhnay wakhti uu dhaqaalahoogu ka xoog weyn yahay baahidooda, Caano ayay dadku dhami jireen labada wakhti, qofkuna waxaa uu dhiman jiray iyadoo Ilkihiisu cadcad yihiin oo aanay jirin wax allaale wax uu ku calaaliyay ama uu 100-jir ku gaadhi jiray. Noloshaasi waxay ku dhisnayd tacab oo qof bilaash wax ku helayaa ma jiro oo qof waliba waxa uu la soo baxo ayaa uu helayaa, noloshu waa tartan oo waxa wax lagugu siinaya oo lagugu hadal-haynayaa oo lagugu qiimaynaya tartanka nolosha halkaad ka gasho. Waxaan anigu soo gadhay umad isku filan iyaduna xilkeeda ka soo baxda oo tidhaahda wixii la arki jray afkooga laga akhristaa wixii aan la arki jirina bisanka Alle ayaa laga qabsadaa oo nolosheeda gacanta ku haysatoo xilkeeda ka soo baxda. Waxay awoodi wadana Ilaahay u cuskata oo isku kalsoon oo siman, dabeed waa tii uu guumaysigu Carriga yimi oo gumaysigu mar kaliya albaabkii gumaysiga furay.” Ayuu yidhi Abwaanku, waxaanu intaa ku daray oo uu yidhi, “Markii uu arkay in albaabkii la taabtay waa kii iska tagay, maantana mushkilad kale inama haysatee baabkii hunguriga ayaa inagu furan..Noloshuna Hunguriga maxaan siiyaa maahee waxay doonaysaa waa karaamo. Dabadeed qofka hungurigiisi iyo tacabkiisi markay kala bateen oo ay isku iman wayeen oo baahidii Hungurigu ka badatay, waa tan keentay in dhagax la iibiyo dhulka la iibiyo oo dhirta la shido oo Ugaadha la iibiyo oo karaamadii la iibiyo, oo diinta la iibiyo, intaas oo dhami waxay ku baxday ka jawaabida baahida hunguriga.”\nDhinaca kale, Abwaan Xasan X. Cabdilaahi (Xan-Ganey) oo isna halkaa ka hadlay, ayaa ka hadlay Xaaladda Siyaasadeed ee hadda dalku ku sugan yahay. Waxaanu naqdiyay wax-qabadka Masuuliyiinta iyo hoggaanka dalka oo uu saluug ka muujiyay. “Adduunyadu barigay cusbayd ee ay da’da yarayd ay sidaan dhaantay ee khayraadku buuxay ayaa waxa la yidhi maahmaah ayaa jirtay la odhan jiray, shalay dhaantay. Adduunyadu waynu ognahay waxa afarteeda gees ka socda inaguna waynu is-ognahay hoos ahaan ayaynu isu-ognahay. Nin xil Qaran qaaday oo umad xilkeed qaaday in mid dad iyo mid dawladeed oo dusha saaray oo la ambaday ee garan waayay wixii umadda waad la ambataye iska du’ hadduu jecleystay inuu xilka sii fadhiyo, waxay ahayd in uu yidhaahdo, Maan rag waa mudacyo Afkoode la tasho. Haddiise xaalkiisu noqday kuu talin maayo, kaa tagi maayo, kula tashan maayo, dee Jabtida Geed baa dawo u ahe ee iska celiya. Berigii hore Geedku Nin ayuu lahaa, Gabaygu qof ayuu lahaa, Deeqdu nin ayay lahayd, Dooddu nin ayay lahayd.” Ayuu yidhi Abwaan Ganey, waxaanu intaa raaciyay oo uu yidhi, “Ragga intii Geedka laga ilaalin jiray ayaa imika Umadda u cimaamadan. Markaad Madaxda u tagto ee aad tidhaahdo maxaad soo qabateen, waxay ku odhanayaan Aniga iyo Madaxweynaha Barkimo ayaa noo dhaxaysay. Xoolaheena waynu sahan tagi jirnay, qofka Xoolaha og iyo qofka aan ogayn waa la kala yaqaanay. Gobonimadii dhamayd ee aynu u hoobanay ma naqaano faa’iidadeeda.”\nAbwaan Xasan-Ganey wuxuu ka hadlay nuxurka hadal dhawaan ka soo yeedhay Wasiir-ku-xigeen ka tirsan Xukuumadda oo lagu sheegay in aanu Siilaanyo dalka soo geli karin ilaa uu waydiisto cafis. Waxaanu sheegay in ninka yidhaahda Xoolaha Umadda maxaa loogu qabtay loogu neceb yahay. “Waad ogtihiin oo Axmed Maxamed Siilaanyo oo Guddoomiyihii Umadda ahaa oo shalay lagu hadaaqayay oo la lahaa, wuu dhacay Siyaad, Siilaanyo dhalay, ayaa maanta la yidhi Car dalka kaalay..Ninka ogaada ee taba Xoolihii halkay mareen halka lagu cunay iyo halka la dhigtay ee yidhaahda umadan maxaa wax loogu qaban waayay, ayaa loogu necab yahay, waa ninkaas ninka Shiidka loo gurtaa.” Ayuu yidhi Abwaan Xasan.\nSidoo kale, wuxuu sheegay in ballankii SNM ay ahayd in marka talada dalka la qabto lagu xukumo Kitaabka Alle iyo Shareecada, hase ahaatee taa bedelkeeda la qaatay Dastuur Maraykan. “Ilaahay markii uu dunidana sameeyay Kitaab buu soo raaciyey, ilaahayna waxaanu la galnay ballan ah in marka Waddanka lagu soo laabto aanu isku Xukuno Kitaabka, markii aynu soo galnayna waxaynu qaadanay Hanti-goosi iyo Dastuurkii Maraykanka” ayuu yidhi Abwaan Xasan-Ganey.\nGebogebadii, waxay Abwaannadu halkaa ka jeediyeen Maansooyin ay hore u curiyeen oo la xidhiidha xaaladda Nolosha.\nPrevious PostXukuumadda Somaliland oo amar ku soo rogtay Shirkadaha Isgaadhsiinta ee Gobolka SoolNext PostGuddoomiye-xigeenka Golaha Guurtida oo la sheegay in uu is-casilay iyo fadhigii maanta ee Golahaas\tBlog


Puntland oo war cusub kasoo saartay xiriirka go’an ee ayada iyo DF Somalia | Caasimada Online\nHome Warar Puntland oo war cusub kasoo saartay xiriirka go’an ee ayada iyo DF...\nPuntland oo war cusub kasoo saartay xiriirka go’an ee ayada iyo DF Somalia\nGaroowe (Caasimada Online)-Madaxweyne ku-xigeenka Puntland, Eng. Cabdixakiin Cabdullaahi Xaaji Cumar (Cameey) oo wareysi gaar ah siiyay Talafishanka Somali Chenel ayaa ka hadlay arrimo dhowr oo ay ka mid tahay xiriirka iyaga iyo dowladda Soomaaliya.\nWuxuu sheegay in xiriirka Puntland iyo dowladda dhexe uu weli uu go’an yahay siddii uu go’ay markii uu xilka hayay Faroole sidda uu yiri.\nWuxuu tilmaamay in dowladda dhexe ay isbadal ku sameesay qoddobo dhowr ah oo ku yaallay dastuurka KMG ee dalka, taasna waxa xiriirka ay goosaday dowladii horre ayuu yiri.\n“Mowqifka Puntaland isbadalay ma jirto, waxaama meesha ka baxay Faroole iyo Cabdisamad, waxaana yimid Cabdiweli Gaas iyo annigoo ah madaxweyne ku-xigeenka, balse dowladii kale waa ay dhisan tahay Puntland waa siddii, waa in la ogaadaa siddii uu go’ay xiriirka annaga iyo dowladda dhexe uu yahay siddii, waayo waxa ay waxay qoddobo badan ka badalayn dasuurka wax kalena waa ay ku soo darayn”ayuu yiri En Cameey.\nMar uu ka hadlaayay wadahadallada u dhexeeya Somaliland iyo dowladda dhexe, wuxuu sheegay in Puntland aaney marnaba aqoonsan doonin wax kasta oo ka soo baxa ilaa inta laga qaybgalinaayo shirarkaas.\nSi kastaba, hadalka ka soo yeeray madaxweyne ku-xigeenka Puntand ayaa ku soo aadaya iyadoo la islahaa xiriirka Puntland iyo dowladda dhexe wuu ka wanaagsan siddii maamulkii horre, maadama Gaas uu ahaa ra’iisal wasaarihii horre ee Soomaaliya.\nDowladda Soomaaliya, ilaa hadda kama hadlin hadalka ka soo baxay madaxweyne ku-xigeenka Puntland.


SH Dirir: “Nebigu NNKH wuu u duceeyey dadka (ganacsatada) ummadooda u naxariista..” – WARSOOR\nMay 24, 2019 May 24, 2019 Mohamed IbrahimComment(0)\nMay 7, 2019 May 7, 2019 Mohamed Ibrahim\nRamadaanta – (warsoor) – Sheekh Maxamed Cumar Dirir ayaa kalmadiisii maanta ku soo qaaday qodobadda buriya qofka soonkiisa ee loo baahan yahay inuu qofku ka taxadiro. Halkan ka daawo casharkan:\nSunnayaasha Soonka Q. 1aad\nMay 28, 2017 Mohamed Ibrahim\nIdilkiin Ramadaan kariim meel kasta oo aad joogtaan. Waxa aanu halkan idiinku soo gudninaynaa qaybtii 1aad ee Sunnayaasha Soonka oo dhawr qaybood oo taxane ah ka kooban. Waxaana ay qayb ka yihiin taxanaha duruusta Ramadaanta oo uu idiinku talo galay barnaamijka MIDHAHA DIINTU. Duruustan diiniga ah ee Ramadaanta ku saabsanna Waxa duubtay maktabadda Al-fajri oo […]\nSheekh Dirir: Maalin walba Wax Uskagaysan ma Horistaagi Karayne, aynu Shareecada Ilaahay isku Xukunkeeda Doorno\nSeptember 21, 2018 Mohamed Ibrahim\n“Ilaahay waxyigiisa inaynu raacnaa, maaha ikhtiyaari, waa waajib. “Nimankii sameeyey xeerkan waxay ku bilaabeen in xeerku waafaqsan yahay shareecada islaamka, mana waafaqsana, oo Ilaahay bay ka been-abuurteen. Sheekh Maxamed Sh Cumar Dirir. Hargeysa- Sheekh Maxamed Sh Cumar Dirir, ayaa sheegay inaan ummadu maalin walba xeer xiimaya oo xun ma horjoogsan karine, ay waxyiga samaawiga ee […]\nJanuary 21, 2020 January 21, 2020 Mohamed IbrahimComment(0)\nTURKEY – (WARSOOR) – Turkish President Recep Tayyip Erdogan has said that Somalia invited Turkey to explore for oil in its waters, private national broadcaster NTV reported. Turkey has been a significant source of aid to Somalia following a famine in 2011. Turkish engineers have helped to build infrastructure in Somalia, businesses have invested in the country and Turkish officers have […]\nJanuary 19, 2020 January 19, 2020 Mohamed IbrahimComment(0)\nJanuary 15, 2020 January 15, 2020 Mohamed IbrahimComment(0)


Labada dugsi sare ee Nawaawi (Bossaso) & Al-waaxa (Garowe) oo isugu soo hadhay finaalaha barnaamijka Tartan & Tacliin. – Radio Daljir\nSeteembar 7, 2010 12:00 b 0\nBuuhoodle, Sept 06 – Barnaamijka Tartan & Tacliin ee ka baxa idaacada Daljir sannad walba bisha barakaysan ee Ramadaan, ayna iska kaashadaan idaacada Daljir, shirkada isgaarsiinta ee Galis & dallada ardayda Puntland ee PEN ayaa xiligan ku jira wareegii ugu danbeeyey ee is-reebreebka dugsiyada sare ee Puntland.\nWaxaa wareegan (quarter-final) isugu soo baxay 3-da dugsi sare ee Nugaal (Garoowe), Nawaawi (Bossaso), iyo Al-waaxa (Garowe).\nHadaba saddexda dugsi sare oo qaab ciyaareedkoodda laga dhigay is wada arag ayaa waxaa habeenkii u horeeyey la isku dhuftay Al-waaxa (Garoowe) Iyo Nawaawi (Bossaso), waxaana habeenkaas guushu ay raacday Al-waaxa.\nHabeen 3-aadkii oo ahaa caawa (isniin) laguna kala hadhayey ayaa waxaa fooda is daray Alwaaxa (Garowe) Iyo Nugaal (Garowe), halkaasi oo afka ciida loogu daray Nugaal (Garowe), waxaana halkaasi ku soo dhamaaday wareegii u danbeeyey (semi-final) ee is-reebreebka iskuuladda ee barnaamijka Tartann & Tacliin.\nDugsiga sare ee Nugaaal (Garoowe) ayaa sidaa ku galay kaalinta 3-aad ee tartanka.\nBarnaamijka Tartan & Tacliin oo galay wereegii finaalaha ahaa ayaa waxaa ciyaarta kama danbaysta ah isugu soo hadhay Al-waaxa (Garoowe) & Nawaawi (Bossaso); labada duigsi sare ayaa habeen dambe ku hardami doona Koobka barnaamijka Tartan & Tacliin ee 2010; la arki doonee kan hanta koobka.\nIsku soo wada duub oo barnaamijka Tartan & Tacliin oo sanadkan ay ku tartameen 24 dugsi sare oo ku kala yaala magaalooyinka Boosaaso, Buuhoodle, Badhan, Buurtinle, Garoowe, Galkacyo, Qardho, Ufayn iyo meelo kale ayaa noqday barnaamijka ugu xiisaha badan ee ka baxa idaacadaha maxalliga ah marka loo eego tirada dadka ah ee ku xidhan barnaamijka.\nBarnaamijka ayaa xiliyada uu socdo waxaa goobaha ganacsiga iyo xaafadaha laga dhegaysanayo ku soo aruura dadweyne tira badan oo kala taageera habeenba labada dugsi ee uu dhexyaalo baratanku.\nMuhaajiriin fara badan oo Somali ah, kana qaxay dagaalada Muqdisho, oo ku xayiran xadka u dhexeeya Somaliya & Kenya.


1 KANSARKA NAASAHA\n2 Kolofon Brystkræft Udgiver: URL: Redaktion: Kræftens Bekæmpelse, Strandboulevarden 49, 2100 København Ø Sundhedsstyrelsen, Islands Brygge 67, 2300 København S cancer.dk og sst.dk Antropolog, mag.art. Ann-Britt Kvernrød, overlæge, dr.med. Iben Holten og overlæge, ph.d. Peter Meidahl Petersen (Kræftens Bekæmpelse) i samarbejde med akademisk medarbejder Niels Sandø og akademisk medarbejder Anne Rygaard Bennedsen (Sundhedsstyrelsen). cancer, patienter, behandling, rådgivning rådgivning somalisk Emneord: Kategori: Sprog: Version: 1.0, januar 2009 Layout og tryk: Trekroner Grafisk A/S Illustrationer: Henning Dalhoff Fotos: Mikael Rieck ISBN: ISBN: ISBN elektronisk version: Publikationen kan frit refereres med tydelig kildeangivelse. Alle fotos er modelfotos. Stor tak til lærere og elever på Høje Tåstrup Sprogcenter, sundhedsformidlere Meliha Saglanmak og Karim Aziz Hassan, samt læge Jon Trærup Andersen for at stille op til fotografering. 2\n3 Buuggan yar waxaa loogu talagalay adiga, haddaad tahay qofka qaba kansarka naasaha, iyo qoyskaaga. Buuggan yari waxa uu ka hadlayaa cudurka iyo sida loo daweeyo. Waxaad ka heli kartaa warar aad la isticmaasho, kuwa ay kuu sheegaan dhakhtarrada iyo kalkaaliyayaasha caafimaadku. Denmark waxa uu kansarka naasuhu sannad walba ku dhacaa ilaa oo dumar ah. Kansarka naasuhu had iyo jeer waa ka ugu badan noocyada kansarka ee dumarka ku dhaca. Badi dumarku way argagaxaan, markay ogaadaan, inuu hayo kansarka naasuhu. Haseyeeshee dawaynta kansarka naasuhu marwalba way sii fiicnaataa, oo dumar badan ayaa hadda ka bogsada kansarka naasaha. Suuragalnimada in laga bogsado kansarka naasuhu waxay ku xidhan tahay arrimo ay ka mid yihiin, intay le eg tahay burada kansarku, iyo inuu cudurku fiday. Marba marka ka horreeya ee la ogaado kansarka naasaha, ayey fursadda lagaga bogsadaana ka badan tahay. Nofambar 2008 Iben Holten Dhakhtar sare, dr. med La dagaallanka kansarka (Kræftens Bekæmpelse) Else Smith Dhakhtar sare, gudd. ka hortegista cudurrada Sundhedsstyrelsen (agaasinka caafimaadka) 3\n5 Tusmo Maxaa keena kansarka naasaha? 7 Waa maxay kansarka naasaha ee dhaxaltooyada ah? 7 Waa maxay astaamaha kansarka naasuhu? 7 Sidee loo daweeyaa? 8 Qalitaan aan naaska la jarin 8 Qalitaan la jaro naaska 8 Maxaa la sameeyaa, marka dawayntu kuu dhammaato? 15 Warar muhiim ah 18 Cusbataalka 18 Halkee ayaad ka heli karaa taageero iyo talabixin? 19 Ma u baahan tahay in guriga lagugu caawiyo? 22 Caymiska 22 Haddii aad debed u dhoofayso 23 5\n6 Caanamareeno Muruqa naaska iyo feedha Xubnaha duxda Qanjidhada caanaha Naas caafimaad qaba oo dhinac laga sawiray. 6\n7 MAXAA KEENA KANSARKA NAASAHA? Kansarka naasuhu wuxuu gaar ahaan ku dhacaa dumarka da doodu ka wayn tahay 50 jir. Waxyaabo kala duwan ayaa kordhiya halista lagu qaado kansarka naasaha: dhiigga caadada oo goor hore (da yar) la helo cisagoysnimada oo raagta ubad la aanta ilmaha curad (ugu horreeya) oo lagu dhalo da ka wayn 35 jir. cisagoysimada dabadeed oo hilib badani ku fuulo. cisagoysnimada dabadeed oo hormoonnada jidhku sii socdaan alkahoosha dumarka naas hore uu kaga dhacay, waxay xoog halis ugu yihiin inuu ka kalena ka haleelo. Waa maxay kansarka naasaha ee dhaxaltooyada ah? Haddii qaar badan oo dumarka qoyskiinna ah, dhinaca aabbaha ama dhinaca hooyada, uu ku dhacay kansarka naasuhu, waxaa la odhan karaa waa dhaxaltooyo, gaar ahaan hadduu cudurku ku dhacay, iyagoo da doodu aanay gaadhin 40 jir. WAA MAXAY ASTAAMAHA KANSARKA NAASUHU? buro ka soo baxda naaska canbaar ama nabar ka soo baxa ibta naaska naaska oo ku xanuuna dheecaan saafi ah ama hurgumo ka soo da a ibta naaska ibta naaska oo shiiqda. 7\n8 SIDEE LOO DAWEEYAA? Dumarka uu ku dhaco kansarka naasuhu waa la qalaa. Qalitaanka waxaa lagu jaraa burada kansarka ama naaska oo dhan. Qalitaanka dabadii waxaa sida badan haddana lagu sii daweeyaa ilays (stråler), kimikal (kemoterapi) ama lidka hormoonnada (anti-hormoner). Dawayntan dheeraadka ahi waxay hoos u dhigtaa halista, in cudurku dib u soo laabto. Qalitaan aan naaska la jarin (lumpektomi) Qalitaanka noocan ah waxaa lagu jaraa burada kansarka lafteeda iyo cadaha ku xeeran qaarkood. Caadi ahaan waxaad cusbataalka ku jiraysaa 2 ilaa 7 maalmood. Qalitaanka dabadii waxaa suuragal ah, inuu isbeddelo qaabka naasku. Maalmaha ka danbeeya qalitaanka, waxaa naaska laga dareemaa adayg iyo barar. Waxaa sidoo kale dhici karta in dheecaan yari ka soo da o ibta naaska. Astaamahani dabadeed way tagaan. Qalitaanka aan naaska la jarin ka dib, waxaa haddana naaska laftiisa lagu daweeyaa ilays. Qalitaan la jaro naaska (mastektomi) Qalitaankan waxaa la jaraa naaska oo dhan. Caadi ahaan waxaad cusbataalka ku jiraysaa 2 ilaa 5 maalmood. Qalitaanka dabadii waxaa keliya ilayska lagugu daweeyaa, haddii uu cudurku ku fido kilinkillada. 8\n10 Haddii uu kansarku ku fido kilinkillada Hadduu kansarka naasuhu ku fido jidhka, wuxuu judha gaadhaa kilinkillada. Waxaa ka soo baxa burooyin (lymfeknuder), unugyada kansarku qabsan karaan. Sidaas awgeed burooyinka ayaa la baadhaa. Dhakhtarradu waxay ugu horrayn jaraan nud qudh ah (sentinel node), si ay u eegaan in unugyo kansar ahi ku jiraan. Haddii unugyo kansar ahi ku jiraan, waa la wada jaraa burooyinka kilinkillada. Haddii aanay ku jirinna, buro danbe lama gooyo. Hawshan oo dhanna waxaa la qabtaa qalitaanka gudihiisa, iyada oo burooyinkana (lymfeknuder) ay dhakhtarradu jaraan qalitaanka dabadii, haddii naaska la jaro iyo haddaan la jarin labadaba. Dawaynta ilayska Hadduu cudurku ku fido burooyinka (lymfeknuder), waxaa lagugu daweeyaa ilays dili kara unugyada kansarka. Waxaa ilayska lagugu daweeyaa 5 maalmood muddo 5 ilaa 6 wiig ah. Markastana waxay qaadataa dhawr miridh, mana dareemaysid xanuun. Dhibaatooyinka ay keento dawaynta ilaysku Waxaa laga yaabaa in dawaynta ilaysku casayso maqaarka, nabarrana kuu yeesho. Waxaa kaloo ay keeni kartaa, in naaska laga dareemo adayg. Dumarka qaarkood ayaa yeesha qufac qallalan, waayo ilayska ayaa saameeya qayb ka mid ah sanbabka. Dawaynta ilayska iyo qalitaanku waxay sidoo kale waxyeeli karaan dhaqdhaqaaqa garabka. Gacan barar (lymfødem) Qalitaanka iyo dawaynta ilaysku waxay keeni karaan, inay ku bararto gacanta xigta dhinaca lagaa qalay. Bararkaas waxaa la yidhaahdaa (lymfødem), waana halis, hasayeeshee waxaa ridi kara waxyaabo duugisi ka mid tahay. 10\n11 Dawo qaadasho Bukaanka kansarka naasaha waxaa loo qaybiyaa laba kooxood: Dumar aan halis wayn ugu jirin in cudurku ku soo laabto Dumar halis wayn ugu jira in cudurku ku soo laabto Qalitaanka dabadii, siyaabo kala duwan ayaa labada kooxood loo kala daweeyaa. Dumarka aan halis wayn ugu jirin in cudurku ku soo laabto, dawayntu u ma sii socoto. Dumarka halis wayn ugu jira in cudurku ku soo laabto, waxay qaataan dawaooyin kala duwan, kuwaasoo aynnu hoos ku xusi doonaa. Da da ayaa kaalin wayn ka qaadata dawaynta. Dumarka da doodu ka yar tahay 35 sano, markasta way qaataan dawaynta. Dumarka da doodu ka yar tahay 60 jir, waxaa loo daweeyaa si ka duwan sida loo daweeyo kuwa ka wayn 60 jir. Dhibaatooyin kala duwan ayey keentaa oo qofba si ayey u saamaysaa. Isku dhib kuma wada keento dadka. Dhibaatooyinkeeda qaarkoodna waxaa xakamayn kara dawooyin la qaato. 11\n12 Dawaynta kimikalka Dawaynta kimikalka waxaa la qaataa dawo disha unugyada kansarka. Kimikalka waxaa loo qaataa dareere ahaan. Taas macnaheedu wuxuu yahay, dawada waxaa jidhka loo soo mariyaa xididada dhiigga. Dawaynta kimikalka waxaad qaadanayaa saddexdii wiigba mar, muddo ilaa sannad badhkii ah. Muddadaasna lagu dhigi maayo cusbataalka. Dhibaatooyinka ay keento dawaynta kimikalku Dawaynta kimikalku waxay saamaysaa unugyada kansarka qaba iyo qaar kaloo unugyada caadiga ah ee jidhka ah. Dawaynta kimikalku waxay maalinta hore keeni kartaa yalaalugo, matag iyo shuban. Indhaha gudahooda iyo dhanxanagga afka ayaa laga yaabaa, inay ku cuncunaan, oo qalitaanka dabadii ilaa 1 2 wiig ku sii xanuunaan. Dawaynta kimikalku waxaa laga yaabaa inay joojiso dhiigga caadada, oo dabadeed cisogoys kaa dhigto, haddii aanad horeba u ahayn. Dumar badan ayaa timuhu ka muldhaan inta la dawaynayo. Qaar badan ayey ku adkaataa, inay timuhu ka muldhaan. Haseyeeshee waxaad xaq u leedahay inaad hesho buruko (paryk) bilaash ah, timuhuna dib ayey kuugu soo baxayaan, marka dawayntu kuu dhammaato. Dawaynta lidka hormoonka Dumar badan ayuu hormoonka dumarnimada ee (østrogen) ku keenaa in burada kansarku waynaato. Sidaas awgeed waxaa la siiyaa dawaynta lidka-hormoonka, iyagoo caadi ahaan marka hore qaata tamoxin 2½ sano, dabadeedna Femar, Amiridex ama Aromasin 2½ sano. Kuwaasi waxay keenaan dhibaatooyin ay ka mid yihiin jidhka oo ku gubta, dawakhaad, cago cuncun, 12\n14 dhanxanagga oo engega iyo timaha oo muldha. Dawaynta lidkahormoonka waxaa loo qaataa kiniin ahaan. Qaadashada dawo kale (Herceptin) Dumarka qaarkood ayaa burooyinka kansarkoodu gaar yihiin oo qaata Herceptin 12 bilood. Waxay hoos u dhigtaa halista, in cudurku dib u soo laabto. Herceptin waxaa loo qaataa dareere ahaan (drop). Hadduu cudurku fido Hadduu kansarka naasuhu ku fido meelo kale oo jidhka ah, cudurka waa la dawayn karaa, laakiin lama bogsiin karo. Dawaynta kimikalka ayaa loo isticmaalaa xakamaynta astaamaha cudurka iyo cimri dherer. Dawayn ka baxsan cusbataalka Dad badan oo qaba cudurka kansarka ayaa qaata dawayn ka baxsan, ta cusbataalka uga socota, tusaale ahaan fiitamiinno. Dawaynaha qaarkood ayaa carqaladeeya ta cusbataalka. Sidaas awgeed waa inaad dhakhtarkaaga kala hadasho, inaad qaadato dawayn kale oo barbar socota ama ka baxsan, ta dhakhtarradu ku siiyaan, ama haddaad ku tashaday inaad dalka debeddiisa isku soo dawayso. Cabidda sigaarka Haddaad sigaar cabto, waxaa fiican inaad joojiso. Cabitaanka sigaarku wuxuu u daran yahay, bogsashada nabarada qalitaanka dabadii. Dawaynta fallaadhaha ilaysku xoog u ma shaqayso, haddaad sigaar cabto. Waxba tari mayso, inaad dhinto tubaakada aad qaadato. Waxaa wanaagsan, inaad gebi ahaan joojiso cabitaanka sigaarka. 14\n15 MAXAA LA SAMEEYAA, MARKA DAWAYNTU KUU DHAMMAATO? Haddaad qalitaanka dabadii dareento tamar la aan iyo daal, waa wax iska caadi ah. Dadka xanuunsanaya qaarkood ayuu jimicsigu ka kaxeeyaa daalka, kana bi iyaa ka fikirka cudurka. Waa muhiim inaad dhaqdhaqaaqdo oo xubnaha firfircooni geliso sida inaad dhawr jeer tamashle u baxdo. Dadka buka qaarkood ayuu cudurku gayeysiiyaa waxyaabo, ay noqoto inay qabatimaan oo bartaan siday u la noolaan lahaayeen. Qaar kale ayey wax wayn u tartaa, inay la sheekaystaan dumar kale oo qaba kansarka naasaha, waayo cudurka ayaa soo taabtay jidhkooda. Isbedelka jidhka Muddo ayey qaadan kartaa in lala qabsado isbedelka cusub ee jidhka iyo dhaawacyada soo gaadhay. Dumar badan ayaa qalitaanka naaska dabadii dareema, inaan cidi soo dayayn. Qaarkood ayaa miisaanku xoog uga dhacaa, qaarna wuu ku kordhaa. Qaarkood baa hammadu ka guurtaa, ama raggoodu hungurayn waayaan. Waxaa fiican markaas inay dareenkooda iyo baahidooda kala hadlaan raggooda. Naas sanaaci ah (brystprotese) Haddii naaska lagu jaro, waxaad xaq u leedahay inaad bilaash ku hesho naas sanaaci ah (protese). Naaska sanaaciga ah waxaa laga sameeyaa silikoon jilicsan, xoogna wuu ugu eg yahay naaska caadiga ah. Sidoo kale dumarka aan naaska laga jarin, ayaa la siiyaa naas sanaaci ah. Naasku wuu yaraadaa oo qaabkiisu beddelmaa, xataa haddii in yar uun laga jaray. Markaas waxaa lagugu caawin karaa naas sanaaci ah. Waxaad kommuunahaaga xaq ugu leedahay, inaad sannadkii hesho naas sanaaci ah. Waa inaad ka cod- 15\n17 sato. Waxaana jira noocyo badan. Qaar baa jidhka qabsada. Qaarkoodna keeshaliga ayaa xejiya. Adiga ayey tahay inaad mid ka dalbato dukaamada iibiya. Naas cusub Dumarka qaarkood ayaa codsada in loo sameeyo naas cusub. Caadi ahaan waxay ugu horrayn suurageli kartaa marka sannad ka soo wareego qalitaanka. Dhakhtarradu waxay samayn karaan naas cusub, iyagoo maqaarka hoos gelinaya naas sanaaci ah ama adeegsanaya maqaar laga soo jaray qaybaha kale ee jidhka. Kantaroolkal Badi dumarku waxay kantarool u tagaan cusbataalka muddo ilaa 10 sano ku siman, haseyeeshee qaarkood ayuu kantaroolaa dhakhtarkoodu. Dhakhtarku wuxuu baadhaa halkii lagaa qalay, burooyinka (lymfeknuder) iyo naaska kale. Muddada u dhaxaysa ballamaha kantaroolka, waa inaad isha ku hayso astaamaha soo socda: burooyin, adayg ama isbedello oo ku soo kordha naaska, nabarka iyo kilinkillada xiiqitaan ama qufac xanuunno Astaamuhu ma tilmaamayaan, in cudurkii soo laabtay. Haseyeeshee waa in dhakhtar ku baadho. 17\n18 WARAR MUHIIM AH CUSBATAALKA Waajibka xilqarinta Shaqaalaha cusbataalka oo dhan waxaa ku waajib ah xilqarin. Looma oggola inay cid kale uga warramaan naftaada iyo cudurkaaga xataa hadday yihiin ninkaaga, ubadkaaga iyo xubnaha kale ee qoyskaaga. Adiga ayaa go aankeeda leh cidda wax ka ogaanaysa cudurkaaga. Sidaas awgeed waa inaad oggolaansho bixiso, intaan war ku khuseeya cid kale loo gudbin. Waajibka xilqarinta waxaa looga dan leeyahay, inaad wararka naftaada iyo cudurkaaga khuseeya si kalsooni leh ugu sheegto dhakhtarkaaga iyo kalkaaliyayaasha caafimaadka. Turjubaanka Dhakhtarrada iyo kalkaaliyayaasha caafimaadku waa inay hubiyaan, inay ku fahmeen, adiguna aad fahantay. Haddaanad ku hadlin ama fahmin af dheenishka, shaqaalaha ayaa kuugu yeedhaya turjubaan. Turjubaanku waa inuu noqdo dhexdhexaad, waxaana ku waajib ah xilqarin. Ma habboona in xubnaha qoyska loo adeegsado turjubaan. Turjubaanada khibradda lihi waxay garanayaan eraybixinta caafimaadka, oo waxa dhakhtarku yidhi ayey si fiican u turjumaan. Sidaas awgeed waxaa habboon in turjubaan laguugu yeedho, xataa haddaad si fiican isugu debberto af dheenishka caadiga ah. Lataliyaha bukaanka Badi cusbataallada waawayn waxaa jooga lataliye bukaan (patientvejleder). Lataliyaha bukaanku wuxuu kuu sheegi karaa tu- 18\n19 saale ahaan, fursadda lagugu dawayn karo cusbataal kale. Hadday jiraan wax aanad fahmin ama wax aad ka cabanaysaana, wuu kaa caawiyaa. Waxaana ku waajib ah xilqarin. Lataliyaha bukaanku wuxuu kugu la hadlaa keliya af dheenish. Tarjubaan kuma lihid, inkastoo cusbataallada qaarkood kuu keenaan. Joornaalka cusbataalka Cusbataalka gudihiisa, waxay dhakhtarradu qoraan joornaal ku saabsan cudurka, natiijooyinka baadhitaannada iyo dawaynta. Waxaad xaq u leedahay inaad ogaato, waxa ku qoran joornaalka. Had iyo goor waad dalban kartaa nuskhad joornaalkaaga ah iyo dhakhtar kuu sheega waxa ku qoran. HALKEE AYAAD KA HELI KARAA TAAGEERO IYO TALABIXIN? Waxaa fiican inaad qoyskaaga kala hadasho fikradaha iyo dareennadaada la xidhiidha cudurka iyo dawaynta. Haseyeeshee taasi way adkaan kartaa. Dadka buka qaarkood ayaa doorbida inay arrimahaas kala hadlaan cid ka baxsan qoyskooda. Shaqaalaha ayaa markaas kaa caawin kara helitaanka cid aad la hadli karto, sida gabadh ka tirsan ururka haweenka naaska laga qalay De brystopererede. Waxaad sidoo kale caawimo ka heli kartaa hayadda la dagaalanka kansarka (Kræftens Bekæmpelse) ama lataliye bulsheed oo kommuunahaaga ka socda. Haweenka naaska laga qalay Haweenka naaska laga qalay De brystopererede waa koox dumar ah, oo qudhooda uu ku dhacay kansarka naasuhu. Waxay taageeraan oo caawiyaan dumarka uu ku dhaco kansarka naasuhu, isla marka cudurka lagaa helo iyo inta ka danbaysa laba- 19\n20 daba. Waxaad si shakhsi ah tilifoon ugu la hadli kartaa, intaad cusbataalka ku jirto iyo markaad guriga timaaddoba. Waxaad la xidhiidhi kartaa, adigoo u maraya kalkaalisada caafimaadka, ama xarunta talabixinta ee hayadda la dagaalanka kansarka (Kræftens Bekæmpelse rådgivningscenter), ama bogga internetka ee Hayadda la dagaalanka kansarka (Kræftens Bekæmpelse) Hayadda la dagaalanka kansarku waxay xafiisyo ku leedahay dalkoo dhan. Waxaa loo yaqaan lataliyayaasha kansarka. Waxaad ka heli kartaa talabixin shakhsi ah haddaad soo wacdo ama aad fool ka fool u la kulanto. Sida ugu fudud ee aad latalinta kansarka u heli kartaa, waa inaad soo wacdo tilifoonka hayadda la dagaalanka kansarka (Kræftens Bekæmpelse) ama booqato boggooda internetka Talabixinta tilifoonka ee khadka kansarka Waxaad talabixin iyo tusaalayn ka heli kartaa tilifoonka khadka kansarka Waa talabixin tilifooneed oo hayadda la dagaalanka kansarku (Kræftens Bekæmpelse) bilaash ku siiso dadka qaba kansarka iyo ehelkooda. Waxana ay ku hadlaan afdheenish uun. Waxaad soo wici kartaa maalmaha shaqada 9:00 21:00 saac, sabtida iyo axaddana 12:00 17:00 saac. Maalmaha fasaxa ahna (helligdage) wuu xidhan yahay tilifoonku. Wararka internetka ee ku saabsan kansarka (internet) Hayadda la dagaalanka kansarku (Kræftens Bekæmpelse) waxay bog af dheenish ku qoran ku leedahay internetka 20\n22 kaasoo la xidhiidha dawaynta cudurka kansarka, iyo taageerada iyo talabixnta aad heli karto. Waxaa kaloo jira bogag debedda laga leeyahay oo laga helo warar fiican oo khuseeya cudurka kansarka iyo dawayntiisa sida, iyo Afka iyo turjumidda Ma jiraan tarjubaanno u shaqeeya hayadda la dagaalanka kansarka. Haddaad la hadalkooda ugu baahan tahay turjubaan, la xidhiidh kommuunahaaga. Haddaad rabto, in lagaa caawiyo sidaad kommuunaha uga codsan lahayd turjubaan, hayadda la dagaalanka kansarka ayaa kaa caawin doonta. MA U BAAHAN TAHAY IN GURIGA LAGUGU CAAWIYO? Dad badan oo bukaanka kansarka ah ayaa u baahan in laga caawiyo hawlaha guriga, sida nadaafadda. Kommuunaha ayaa go aamiya caawimada aad heli karto. Shaqaalaha cusbataalka ayaa laga yaabaa, inay kaa caawiyaan sidaad kommuunaha uga codsan lahayd kaalmada aad u baahan tahay, sida dib u carbin (genoptræning). Hadday tahay inaad xanuunka dartii ka maqnaato (sygemeldes) shaqada ama dhibaatooyin dhaqaale kula soo dersaan, waa inaad midkood la hadasho lataliyaasha bulsheed (socialrådgiver) ee kommuunahaaga. Lataliyaha bulsheed wuxuu sidoo kale kaala talin karaa xaaladaha kale ee ijtimaaciga ah. CAYMISKA Kansarku waa cudur halis ah (kritisk sygdom). Dad badan ayaa ku jira caymis, saameeya cudurrada halista ah - oo shaqadooda 22\n23 ama ururkooda xirfadeed (fagforening) ka galay. Waxaa suuragal ah in caymisku ku siiyo deeq lacageed hal mar (engangsbeløb). Adiga ayey tahay inaad codsato deeqdaas. HADDII AAD DEBED U DHOOFAYSO Hadday noqoto inaad dhoofto, waa inaad dhakhtarkaaga kala hadasho, ka hor inta aanad dhoofin. Teeda kale waa inaad hubiso, in caymiskaagu daboolayo, haddaad safarka dhexdiisa ku xanuunsatid. Had iyo jeer ma dhacdo inuu daboolo. Waxaa 1dii janaweri ee 2008 soo baxay xeerar cusub oo khuseeya caymiska safarka. Hadduu socdaalkaagu Yurub dhexdeeda yahay, caymiskaaga safarku wuu shaqaynayaa. Haseyeeshee dabooli maayo qarashka dawaynta cudurrada halista ah (kroniske sygdomme), sida kansarka. Xafiiska caymiska ee kommuunahaaga ayaad ka heli kartaa buug yar oo ka hadlaya xeerarka cusub. La xidhiidh tilifoonka xafiiska caymiska safarka ee yurub (Europæiske Rejseforsikring), , ama booqo boggooda internetka inta aanad ambabixin, si aad uga bogato xeerarka cusub, iyo waxyaabaha ay daboolayaan. Haddaad u safrayso meel Yurub ka baxsan, adiga ayaa iska bixinaya dhakhtarkii ku daweeya. La sii hadal shirkadda caymiskaaga, inta aanad dhoofin, si aad u hubiso, waxyaabuha uu caymiskaagu daboolayo, haddaad xanuunsatid. 23\n24 Pjecerne i serien er udgivet på følgende sprog: arabisk, dansk, engelsk, somalisk, tyrkisk, urdu. Somalisk Brystkræft


Iran: Sucuudigaa qorsheeyey iscasilaadda Xariiri - BBC News Somali\nIran ayaa iscasilaadii lama filaanka ahayd ee ra'isal wasaaraha Lubnaan, Sacad Al-Xariiri, ku tilmaantay mid loogu talo galay in xiisad lagaga abuuro Lubnaan iyo guud ahaan ba gobolka. Hadalkii uu jeediyey ee uu ku sheegay iscasilaadisa ayaa Al-Xariiri wuxu si ba'an ugu dhaliilay Tehran iyo dhaqdhaqaaga Shiicada Lubnaan ah ee Xisbullah ee ay Iran taageerto.\nTalaabadan uu qaaday ayaa Lubnaan dib ugu celinaysa hubanti la'aantii siyaasadeed.\nSacad Al-Xaraiiri wuxu carrabka ku adkeeyey Iran markii uu jeedinayay hadalkii uu ku shaaciyey iscasilaadiisa, waxaanu ku eedeeyey Tehran in ay colaad iyo burbur ka abuurto meel kasta oo ay gacanteedu gaadho. Hadalkiisan uu ka jeediyey Sucuudiga ee aanu ka odhan Lubnaan dhexdeeda ayaa dad badan durbadiiba ku dhaliyey in ay arinta u arkaan go'aan Riyaad ka dambayso.\nMid ka mid ah la taliyeyaasha hogaamiyaha Sare ee Iran ayaa ku eedeeyey Sucuudiga in ay tallaabadan wada qorsheeyeen Maraykanka oo intan madaxweyne Trump hogaanka u qabtay si aad ah u taageera aragtida siyaasadeed ee Sucuudiga ka leeyahay Bariga Dhexe.\nDhamaan arimahaas oo dhami waxay sii kordhin doonaan walaaca ka jira Lubnaan oo ah in dalku haatan gego u noqday iska hor imaadyo heer gobol ah oo u dhaxeeya labada quwadood ee loolanku ka dhexeeyo.


Madaxweynaha Somaliland oo magacaabay guddoomiyaal – Radio Daljir\nMadaxweynaha Somaliland oo magacaabay guddoomiyaal\nJuunyo 29, 2020 11:07 b 0\nMadaxweynaha Somaliland, Muuse Biixi Cabdi waxa uu wareegtooyin madaxweyne oo summadoodu kala tahay JSL/XM/XKQ/222/1-530/062020 iyo JSL/XM/WM/222-531/062020, uu xilalkii kaga qaaday kuwa kalena ugu magacaabay gudoomiyeyaasha Gobolada qaar ka mid ah, sidoo kalena uu ku sameeyey bedel.\nSida aad la socotaan, xilka waxay dabcigiisa tahay in uu meerto noqdo, oo hadba loo igmado ciddii hanan karta. Sidaa darteed, waxaan gartay in laga bilaabo taariikhda maanta aan idinka qaado xilalkii aad hore u hayseen. Waxaan idiinka mahad-celinayaa muddadii aad hayseen xilalka.\nMaxkamadda Ciidamada qalabka sida oo xukuno riday\nTALOKEEN: Talooyin ku saabsan Meeqamka Muqdisho (dhegayso)


Wararka Maanta: Jimco, Aug 23, 2013-Booliiska Kenya oo ka digey weerarro laga geysto Mombassa\nSaraakiisha booliiska Kenya ayaa sheegay in weerarradani ay yihiin kuwo la doonayo in loogu aargudo, Sheekh Cabuud Rogo oo 27-kii bishii Ogoosto ee sannadkii hore lagu dilay magaalada Mombassa, taasoo keentay inay gasho magaaladaas deggenaasho la’aan maalmo socotay.\n“Waxaan helnay warar sirdoon oo sheegaya in Al-shabaab iyo kooxaha ay xiriirka leeyihiin ay qorsheynayaan weerarro ay ka geystaan magaalada Mombassa, kuwaasoo xiriir la leh dilkii Sheekh Abuud Rogo,” ayuu yiri taliyaha booliiska Mombassa, Robert Kitur oo la hadlay warbaahinta.\nIsagoo sii hadlaya ayaa wuxuu yiri: “Digniinteennna waxay si gaar ah ugu wajahan tahay todobaadka soo socda, maxaa yeelay waa markii sannad ka hor uu dhacay dilkii Sheekh Rogo.”\nTaliyuhu wuxuu sheegay in heegan la geliyay ciidamada ku sugan Mombassa isla markaana laga mamnuucay taageerayaashii Sheekh Rogo inay dhigaan dibadbaxyo ay ku xusuusanayaan.\nMuslimiin badan ayaa ku eedeeya dilka Sheekh Rogo inay ka dambeyso dowladda Kenya, inkastoo dowladduna ay iska riixday, waxaana Sheekhan la dilay isagoo wata gaari ayna la socdaan xubno ka tirsan qoyskiisa.\nMombasa ayaa xilligan ah magaalo ay ka socdaan howlo badan, kuwaasoo ay ka mid yihiin in si KMG ah ay u isticmaalayaan diyaaradihii ku degi jiray garoonka diyaaradaha Jommo Kenyatta oo horraantii bishan uu dab xoogan ka kacay qaybta koowaad ee garoonka.\nTan iyo markii ay Kenya ciidamadeeda u soo dirtay gudaha Soomaaliya sanadkii 2011, waxaa dalkaas ka dhacayay dilal qorsheysan, qaraxyo iyo falal kale oo kasoo horjeeda ammaanka, waxaana mas’uuliyadda qaar ka mid ah sheegatay Al-shabaab.


XOG: Axmed Madoobe Iyo Cabdikariim Guuleed b oo Isku aragtiv noqday Iyo Gaas Iyo Shariifka oo uu waagu ku Baryay. “Warbixin” – Kismaayo24 News Agency\nMaqaalo Somali News Top News XULASHADA TODOBAADKA\nby admin 14th January 2016 14th January 2016 081\nMagaalada Kismaayo ee Xarunta Gobolka Jubada Hoose waxaa wali ka soconaya shirka madasha wadatashiga ee uu halkaasi ka furay Madaxweynaha Soomaaliya.\nShirka oo ah mid aa loogu kala aragti duwan yahay Ayaa hadane waxaa muuqaneysa siyaasiyiin awal Isku mowqif ahaa in ay kala furanayaan kuwo aanan Isku jaal horay u aheyne ay hadda Isku soo dhawaanayaan.\nMadaxweynaha Jubaland oo horay culafo ula ahaa Madaxweynaha Puntland Ayaa aragtidiisa badalay,iyadoo uu qaatay mowqif kaduwan midkiiuu horay u qabay.\nAxmed Madoobe Ayaa gabi ahaanba ka tanaasulay fikirkiisii ahaa in Degmo wax lagu soo xulo wuxuuna aaminay in Aysan suuragal aheyn Degmo wax Kusoo xulida,iyadoo walaac iyo kalinimo ay iminka soo wajahday Mudane Cabdiwali Gaas.\nDhiniciisa Madaxweynaha galmudug cabdiakriim Guuleed Ayaa ka xarig furtey Shariif Xasan Sheekh aadan oo ay horay Isku aragti ka ahaayeen barnaamijka hiigsiga 2016 ka waxaaa hada Isku jaal ah Guuleed Iyo Madoobe.\nShariifka Iyo Gaas oo aan Isku aragti ka ahaayeen. Ayaa hada u muuqda kuwo Aysan is hureyn xulafo noqoshadooda Tiiyoo ay dheertahay ineysan Isku Jiho wax u wadin.\nSiyaasadda Soomaaliya oo isgadiskeedu badan yahay Ayaa hadda waxaa muuqata in majaraha ay iminka hayaan guuleedka galmudug Iyo madoobaha Jubaland.\nDawladda Kenya oo Ka Walaacsan Yareynta Ciidamada AMISOM ee Soomaaliya\nAhmed sudani 9th March 2018 9th March 2018\nSawirro:- Beesha Sade oo ku baaqday Kenya in ay joojiso Duqeymaha ay ka wado Gedo ee shacabka lagu bartilmaameed sanayo\nadmin 8th April 2015 27th August 2015\nTOP NEWS: Dowlada mareykanka oo war lama filaan ah ka soo saartay taageerada ay siiso soomaliya gaar ahaan la dagaalanka alshabaab\nTifaftiraha K24 28th February 2017


Kooxda Manchester United oo doonaysa inay N’Golo Kante keento garoonka Old Trafford - Hargeele - Wararka Somali State\nKooxda Manchester United oo doonaysa inay N’Golo Kante keento garoonka Old Trafford\n(Manchester) 28 Sebt 2020. Sida wararku ay sheegayaan kooxda kubadda cagta Manchester United ayaa doonaysa inay garoonkeeda Old Trafford keento xiddiga khadka dhexe ee Chelsea, N’Golo Kante.\nSida ay warinayso Jariiradda The Mirror, Kooxda Manchester United ayaa wadahadallo la furtay la taliyayaasha N’Golo Kante iyaga oo doonaya in ay heshiis lama filaan ah la gaaraan.\nChelsea ayaa albaabada u furtay inay iska iibiso xiddigan reer France, laakiin Kante ayaa u baahnaan doona inuu sameeyo mushahar dhimis aad u weyn si uu u xaqiijiyo u dhaqaaqista garoonka Old Trafford.\nTababaraha Kooxda Man United ee Ole Gunnar Solskjaer ayaa taageere weyn u ah Kante, waxaana uu rumeysan yahay inuu xoojin karo khadka dhexe ee Red Devils.\nParis Saint-Germain oo ku soo biirtay tartanka loogu jiro saxiixa xiddig ka tirsan Kooxda Chelsea\nKooxda Barcelona oo xaqiijisay xiisaha Kabtan Arsenal ee Pierre-Emerick Aubameyang\nKooxda Real Madrid oo isku diyaarinaysa inay iibiso Luka Modric & Labada kooxood ee uu midkood ku biiri karo oo la sii ogaaday


Waa tee kooxda ka dhisan dalka Talyaaniga ee doonaysa inay bisha Janaayo u dhaqaaqdo soo xero gelinta Christian Eriksen? – Gool FM\nLiverpool oo isaga baxday raacadada loogu jiro Jadon Sancho & Labada Kooxood ee ka dhisan Ingiriiska oo isugu soo haray loollankiisa\nXiddiga Kooxda Bayern Munich ee Jerome Boateng oo Shil Baabuur ku galay Jarmalka… (Maxaa dhibaato ah oo soo gaaray?)\nPhilippe Coutinho oo aqbalay ku biirista Tottenham iyo hal qof oo sabab u noqday inuu heshiiskaasi dhici waayo\nKooxaha Arsenal & Chelsea oo isku diyaarinaya inay ku dagaallamaan saxiixa xiddig ka tirsan Barcelona\nKaddib markii ay soo baxday inuu ka tagayo Juventus, waa kuwee labada kooxood ee kor kala socda xaaladda Cristiano Ronaldo?\nXiddig hore ugu soo ciyaaray Barcelona oo si daran ula xanuunsanaya coronavirus\nWaa tee kooxda ka dhisan dalka Talyaaniga ee doonaysa inay bisha Janaayo u dhaqaaqdo soo xero gelinta Christian Eriksen?\nHaaruun September 4, 2019\n(Yurub) 04 Sebt 2019. Kooxda kubadda cagta Inter Milan ayaa lagu soo waramayaa inay qorsheyneyso inay bisha Janaayo u dhaqaaqdo weeraryahanka Naadiga Tottenham Hotspur ee Christian Eriksen.\nXiddiga xulka qaranka Denmark ayaa si xoog leh loola xiriirinayey inuu isaga tagi doono kooxda uu hoggaamiyo macallin Mauricio Pochettino intii lagu guda jiray suuqii kala iibsiga xiddigaha ee xagaaga, laakiin waxa uu ku sii nagaaday kooxdiisa.\nKubbad-sameeyahan ayaa heshiiskiisa haatan uu kula jiro kooxda Spurs waxa uu ku eg yahay dhammaadka xilli ciyaareedkan soconaya haatan, inkastoo ay u muuqato wax aan macquul ahayn inuu heshiiska u kordhiyo kooxda reer London.\nKooxda Manchester United ayaa la sheegay inay qorsheynayso inay u dhaqaaqo da’yarkii hore ee Naadiga Ajax bisha Janaayo, markaasoo kooxda macallin Pochettino lagu qasbi karo inay ku iibiso laacibkan qiimo jaban.\nSi kastaba ha ahaatee, Jariiradda Daily Express ayaa warinaya inay kooxda Inter Milan ay sidoo kale eegeyso inay bartamaha xagaagan dalab ka gudbiso 27-sano jirkaan, kooxda Serie A ka dhisan ee uu hogggaamiyo macallin Antonio Conte ayaana bisha Janaayo sameyn doonta dalab ku aaddan xiddigan khadka dhexe.\nEriksen ayaa hal gool dhaliyey afar kulan oo uu horyaalka Premier League u saftay kooxda ka dhisan caasimadda Ingiriista xilli ciyaareedkan bilowga ah.\nSAWIRRO: Kooxda Chelsea oo soo bandhigtay maaliyaddeeda saddexaad oo ay ku ciyaari doonto xilli ciyaareedka cusub ee 2019/20\nArsenal oo shaacisay xiddigaha ku tartami doona abaal-marinta laacibka bisha Agoosto ee kooxda… (Yaa isugu soo haray?)


Shacabka Aljeeriya oo ka hor yimid madaxweynaha cusub ee wadankaas. – Shabakadda Amiirnuur\nShacabka Aljeeriya oo ka hor yimid madaxweynaha cusub ee wadankaas.\nDecember 14, 2019 1:57 pm by admin Views: 63\nMaalmihii lasoo dhaafay wadanka Aljeeriya waxaa ka soconayay doorashooyin madaxtnimo oo ay soo abaabuleen maamulkii bedeley Butafaliqa, doorashooyinkaas oo ay si adag uga hor yimaadeen dadka shacabka ah.\nDadka ka qeybgalay doorashooyinka ayaa la sheegay iney aad u yaraayeen, islamarkaana aaney gaareyn 40% tirada guud ee shacabka Aljeeriya, waxaana dadka ay doorashooyinka u arkayeen kuwa masrixiyad ah oo aan waxba ka jirin.\nSida ay shaaciyeen gudiga doorashooyinka, waxaa doorashada madaxtinimada ku guuleystay nin lagu magacaabo Cabdil Majiid Tabuun, kaas oo kamid ahaa saaxiibada ugu dhow ee Butafaliqa, madaxweynihii xilka xooga looga tuuray.\nTabuun ayaa la sheeegay inuu helay 58% codadka guud ee dadka codeeyey, waxaana uu sidaas ku noqday madaxweynaha wadanka Aljeeriya, sida lagu sheegay war kasoo baxay gudiga Doorashooyinka.\nShacabka Aljeeriya ayaa kusoo dhaweeyey madaxweynaha cusub banaanbaxyo waaweyn oo ruxay inta badan wadanka Aljeeriya, iyagoo sheegay iney kasoo horjeedaan ninkan la sheegay in la doortay.\nCaasimadda Aljazaa’ir iyo magaalooyin kale ayay dadku iyagoo kumanaan kun ah isugu soo baxeen maalintii shalay oo Jimco ahayd, waxayna sheegeen inaaney aqbali doonin inuu markale xukumo nin kamid ahaa nidaamkii Butafaliqa.\nNinka la doortay ee la sheegay inuu yahay madaxweynaha Aljeeriya waaa 74 jir ah, jagooyin kala duwan kasoo qabtay nidaamkii Butafaliqa, waxaana muuqaneysa in shacabka Aljeeriya ay yihiin dad soo jeeda.


Wararka - Kooxda Zishan: Xakamaynta tayada heer kasta si loo abuuro biyo la cabo oo caafimaad qaba\nWu Xiuli, Xarunta TV-ga Zhangzhou: Waxaan aaminsanahay inaadan aqoon u yeelan doonin warshada aan maanta galayno. Laga soo bilaabo pickles-ka miiska ilaa miraha iyo khudradda cabitaannada ah ee aan inta badan cabno, iyo xitaa biyaha la cabbo ee ay tahay inaan maalin walba cabno, gadaashayda waa wax soo saar aad u weyn Waxaa laga heli karaa warshadda. Haa, waa shirkadda hormoodka ka ah warshadaha cuntada ee Zhangzhou, Zishan Group, marka maanta waxaan raaci doonaa raadka weriyaha si aan u arko sida cuntooyinkan loo sameeyo.\nFujian Zishan Group waa shirkad fure qaran oo horseed u ah. Waxaa la aasaasay bishii Maarso 1984. Ka dib 30 sano oo horumar isdaba-joog ah iyo hal-abuur ah, waxay hadda leedahay 10 hoosaadyo iyo shirkado haysta hanti guud oo ku dhow 1 bilyan yuan. Waxaa qiimeeyay Dowlada Hoose ee Zhangzhou sanado badan. Sida "cashuur bixiye weyn". Wax soo saarka waxaa ka mid ah cuntada qasacadaysan, pickles, biyaha macdanta ah, cabitaanka miraha iyo khudradda iwm. Marka loo eego heerarka qaranka, biyaha macdanta ah waxay u baahan yihiin in si fiican loo sifeeyo oo jeermiska loo diro.\nYang Jubin, oo ah maamulaha shirkadda Zhangzhou Zishan Mineral Water Co., Ltd.: Miiraha dhuxusha waxaa loogu talagalay in lagu xayeysiiyo wasakhda qaar ka mid ah biyaha guga buuraha. Shaandhada shan-mayr, miiraha hal-mayr iyo filter-ka yar ee 0,22. Miirayaashaani waxay xaqiijin karaan in wasakhda biyaha ku jirta la sifeeyo si loo buuxiyo shuruudaha ma-dhalaysnimada, ugu dambayntiina loo maro munaaraddan isku-dhafka ah ee ozone-ka loogu talagalay Sterilize-ka saxda ah, ka dibna loo sii gudbo buuxinta.\nSida wasakhda wasakhda ee biyaha ceeriin, shey kasta oo ka mid ah Zishan waxay u baahan tahay in lakabka lagu baaro lakab.\nYang Jubin, Maamulaha Zhangzhou Zishan Mineral Water Co., Ltd.: Waxay ka bilaabataa afuufida, dhalo walbana si adag ayaa loo kormeeraa, loola socdaa loona buuxiyaa. Nidaamka buuxinta waxaa lagu fuliyaa xaalad nadiif ah. Waxaan hubineynaa in dhalo kasta la baaro. Kahor intaan alaabta la rarin, waxaan sidoo kale leenahay xakameyn tayo leh oo aan ku kormeerno dhammaan alaabada.\nIyada oo horumarka joogtada ah ee qaab nololeedka dadka, waxaa sidoo kale jira shuruudo sare oo looga baahan yahay biyaha la cabbo. Iyada oo laga jawaabayo isbeddelka suuqan, astaanta-dhamaadka sare ee Zishanshui Zhuleshanquan ayaa dhalatay. Ka fog buuqa iyo buuqa magaalada, warshadda Chengxi ee ku taal Zishan waxay leedahay keymo bambooyin cufan. Isha biyaha ee Guga Bu'da Zhule waxay ka timaadaa ilaalinta keymahaas bamboo.\nYang Jubin, oo ah maamulaha shirkadda 'Zhangzhou Zishan Mineral Water Co., Ltd.: Heerka caymiska bamboo ee buurta oo dhan halkan ayaa ka badan 90%. Waxaa jira odhaah dhinaceena ah oo leh biyaha bambooyinku candhuufta u tufay waxaa loo yaqaan "bamboo candhuuf biyo." Biyaha baasaboorka ayaa si gaar ah u qabow, uguna alkalisan waxay dhexdhexaad ka dhigi karaan aashitada daciifka ah ee jirkeenna. Ka dib cabitaanka biyaheena, pH-da waa la hagaajin karaa si loo gaaro saameyn caafimaad leh.\nSuuqa adag ee suuqa iyo cabitaanka, Zishan waxay had iyo jeer awood u leedahay inay si adag u qabsato meel, taas oo inta badan ay ugu wacan tahay aragtida suuqa ee saxda ah. Qofka mas'uulka ka ah shirkadu wuxuu aaminsan yahay in mustaqbalka biyaha biyaha macdanta, cabitaanka biyaha caafimaadka qaba ay noqon doonaan kuwo tartan badan. Sababtoo ah macaamiishu uma baahna oo keliya dhalo biyo ah, laakiin sidoo kale waxay u baahan yihiin nolol caafimaad leh.\nWariyuhu wuxuu yidhi: biyuhu waa wax soo saar macaamil caadi ah. Isbeddelada isdaba jooga ah ee hab nololeedka dadka, warshadaha cabitaanka waxay la kulmeen horumar aan horay loo arag. Macaamiisha ayaa si tartiib tartiib ah u aqoonsanaya oo u dooranaya cabitaanno caafimaad leh oo ka mid ah noocyada soo ifbaxaya ee alaabada. Tani waxay sidoo kale ka dhigan tahay in markay macaamiisha iibsadaan biyaha macdanta maalmahan, waxa ay iibsadaan aysan ahayn nooc ka mid ah raaxeysiga, laakiin sidoo kale fikrad nolol caafimaad leh. . Waxaan u maleynayaa inay tani sidoo kale tahay sabab muhiim ah oo ah in biyaha macdanta Zishan ay dayactireen iibka xasiloon ee suuqa biyaha la cabbo sannado badan oo ay noqdeen wax soo saar loo qoondeeyey oo ay leedahay shirkadda Xiamen Airlines


Wararka Maanta: Jimco, July 20, 2012-Ra'iisul Waasaraha Itoobiya oo Isbitaal ku yaalla Belgium looga daweynayo cudurka Kansarka oo kaga dhacay Maskaxda\n|Jimco, July 20, 2012 (HOL) — Ra'iisul wasaaraha Itoobiya, Meles Zenawi ayaa looga daweynayaa isbitaal ku yaalla dalka Belgium xanuunka kansarka oo maskaxda kaga dhacay, iyadoo afhayeenka xukuumadda Addis Ababa uu beeniyay in xaaladdiisu ay tahay mid khatar ah.\nInkastoo afhayeenka Itoobiya, Bereket Simon uusan sheegin xanuunka Zenawi laga daweynayo, haddana wuxuu sheegay inuu dalka dibaddiisa u jiro arrimo caafimaad uu isagu weli xukunka dalka hayo.\n"Xukuumadda waxaa weli hoggaaminaya ra'iisul wasaaraha, xaaladdiisuna waa mid aad u wanaagsan, wararka sheegaya inuu xanuun daran hayana waa been aanay waxba ka jirin," ayuu yiri Simon oo wariyeyaasha kula hadlayay Addis Ababa shalay oo Khamiis ahayd.\nSidoo kale, warsaxaafadeed kasoo baxay xukuumadda ayaa lagu sheegay inuu Zenawi ku maqan yahay daweyn, balse laguma sheegin xilliga uu dib ugu soo laabanayo shaqadiisa.\nRa'iisul wasaaraha Itoobiya oo 57-jir ah ayaa ku guuleysatay doorashooyinkii ka dhacay Itoobiya sannadkii 2010, isagoo xilka haynaya int laga gaarayo 2015-ka waana ra'iisul wasaare awood badan.\nZenawi ayaan ka qaybgalin shirkii madaxda Midowga Afrika ee dhacay toddobadkii hore, taasoo noqonaysa markii ugu horreysay oo uu ka baaqdo shir Midowga Afrika uu leeyahay tan iyo markii uu xukunka dalkaas la wareegay sannadkii 1991-kii.\nDalka Itoobiya ayaa waxay ciidammo fara badan oo caawinaya kuwa dowladda KMG ah kaga sugan yihiin Soomaaliya, kuwaasoo dagaallo kula jira xoogagga Al-shabaab si dowladda Soomaaliya ay awooddeeda ugu baahiso dalka oo dhan markii ugu horreysay tan iyo markii la dhisay.


Nexemyaah 6 SOM - Dibudhisiddii Oo Mar Kale La - Bible Gateway\nDibudhisiddii Oo Mar Kale La Horjoogsaday\n6 Haddaba markii Sanballad iyo Toobiyaah iyo Geshem kii Carabka ahaa, iyo cadaawayaashayadii kale loo sheegay inaan derbigii dhisay iyo inaan innaba daldalool lagu arag (in kastoo wakhtigaas aanan weli qotomin albaabbadii irdaha), 2 ayay Sanballad iyo Geshem ii soo cid direen oo waxay yidhaahdeen, Kaalay oo aan ku wada kulanno tuulooyinka bannaanka Oonoo ku yaal middood. Laakiinse waxay ku fikireen inay belaayo igu sameeyaan. 3 Oo waxaan u diray wargeeyayaal, oo ku idhi, Waxaan samaynayaa shuqul weyn oo sidaas daraaddeed ma iman karo. Bal maxaa shuqulku u joogsanayaa markaan ka tago oo aan idiin imaado? 4 Oo fartiin caynkaas ah ayay afar jeer ii soo direen; oo anna isla sidii baan ugu jawaabay. 5 Oo haddana isla sidaas oo kale Sanballad wuxuu markii shanaad ii soo diray midiidinkiisii oo gacanta ku sida warqad furan. 6 Oo waxaa ku qornaa, Waxaa quruumaha dhexdooda laga sheegay, Gashmuuna uu leeyahay, in adiga iyo Yuhuudduba aad ku talo jirtaan inaad fallaagowdaan, oo waa taas daraaddeed waxaad derbiga u dhisaysaa, oo sida waafaqsan erayadan la soo sheegay waxaad doonaysaa inaad boqor u ahaatid. 7 Oo weliba waxaad dooratay nebiyo si ay wax kugu saabsan dadka Yeruusaalem ugu wacdiyaan, iyagoo leh, Dalka Yahuudah waxaa jooga boqor. Haddaba erayadan waxaa loo sheegi doonaa boqorka. Haddaba sidaas daraaddeed kaalay, oo aan tashannee. 8 Markaasaan u cid diray oo ku idhi, Waxaad leedahay oo kale halkan innaba laguma samayn, laakiinse adigaa qalbigaaga ka soo hindisay. 9 Waayo, dhammaantood waxay doonayeen inay na cabsiiyaan, oo waxay isyidhaahdeen, Shuqulkay ka daali doonaan, mana dhammayn doonaan. Laakiinse, Ilaahow, xoog ii yeel.


Wararkii ugu danbeeyey Shir Albaabada u xirnaa oo xalay Madaxtooyada ku yeeshay Saddexda mas�uul ugu saraysa dowladda KMG. Soomaalinews.com 12 Jul 12, 06:25\nSadaxda Mas�uul ee ugu sareysa Dowladda KMG Soomaaliya ayaa kulan albaabadu u xiran yihiin ku yeeshay xarunta Villa Somalia, kaasoo ugu hadlayeen dib u dhaca shirka ku yimid shirka ansixinta dastuurka oo lagu balansanaa 12-ka bishan in uu qabsoomo, balse muran iyo Odayaasha dhaqanka oo aan weli soo gudbin liiska ergada ansixin laheyd.\nKulanka oo ahaa mid albaabada u xirnaa ayaa looga dooday go�aanka dawlada ka soo saari karto dib u dhaca shirka iyo waxa ay kusoo kordhin karaan xaalada dib u dhac iyo diidmada odayaasha ay ka qabaan qodobada qaarkood, kuwaasoo ay ku doodayaan iney dhaawaceyso Diinta Islaamka.\nMadaxweyne Shariif, Ra�iisul Wasaare C/weli Gaas iyo Shariif Xasan ayaa kulankan si wada jir ah ugu qeybgalay, waxayna isla gorfeeyeen caqabadaha hortaagan dib u dhaca shirka, diidmada odayaasha dhaqanka oo weli aan qaar soo gudbin liiska ergada laga sugayay iyo qodobo gaaraya ilaa 11 oo ay ku dhegan yihiin in wax laga badalo.\nGo�aan cad oo shirkani kasoo baxay ayaan jirin, inkastoo Madaxda Dowladda ay ku kala aragti duwan yihiin go�aanka laga qaadan karo dib u dhaca iyo diidmada odayaasha ee ku aadan qodobada qaarkood.\nWax faah faahin ah lagama haayo kulankaasi waxyaabihii kasoo baxay, hase ahaatee waxaa macquul ah in Madaxda Dowladda ay soo saaraan warmurtiyeed ku aadan arrimahani dib u dhaca ah, diidmada odayaasha iyo go�aanka dowladda ay gaartay.


Waxaa magaalada Muqdsiho soo gaaray wakiilka Xiriirka Soomaaliyeed ee kubada Cagta u jooga dalka Ingriiska Dr Cabdi Colaad Raage oo safar shaqo ku yimid dalka si uu ugu kuur galo dadaalada xiriirka kubada cagta ee dalka gudihiisa ka soconaya, isagoo isla markaana xiriirka usoo gudbin doona qorshe horumarineed oo balaaran.\nDr. Cabdi Colaad iyo masuuliyiinta ugu sareysa xiriirka Soomaaliyeed ee kubada cagta Cali Saciid Guuleed, ku xigeenadiisa iyo xoghayaha guud Cabdi Qani Sacidi Carab ayaa shalay kula kulmay garoonka Stadium Banaadir wariyeyaal caalami ah oo muddo dheer wax ka qorayay kubada cagta Soomaaliya oo haatana dalka socdaal ku yimid si ay wareysiyo ulasoo sameeyaan macalimiinta iyo ciyaartoyda xulka qaranka.\nDr. cabdi Colaad oo wariyeyaasha la hadlay ayaa ka war bixiyay qorsheyaasha xiriirka ee ka socda dalka Ingiriiska gaar ahaana habka diyaarinta ciyaartoyda Soomaaliyed ee da’da yar oo loo diyaarinayo mustqabalka inay matalaan qaranka Soomaaliyeed iyo barnaamij horumarineed oo weyn oo la doonayo in dhawaan laga hir-geliyo magaalada London kaasoo loo qaban doono dhalinyarada Soomaaliyeed ee ku nool dalka Uk.\nSi gaar ah waxaa uu faafaahin uga bixiyay xaalada ay haatan ku sugan yihiin caruur Soomaaliyeed oo ku nool London oo sanadkii hore ku guuleystay tartan loo qabtay caruur ka yar 12 jir oo kasoo kala jeeda jaaliyadaha kala dwuan ee UK ku nool tartankaas oo ay ka qeyb galeen in ka badan 120 kooxood oo caruur ah.\nGuddoomiyaha xiriirka Soomaaliyeed ee kubada Cagta Mudane Cali Saciid Guuleed Rooble ayaa si aad ah ugu amaanay Dr Cabdi Colaad iyo ragga kale ee la shaqaeeya Sida Cabdirashiid Islow iyo Rabiic Muuse howsha weyn oo ay u hayaan qaranka iyo dadaalkii dheeraa oo ay soo galeen sanadihii lasoo dhaafay oo ay soo direen cayaaryahano badan oo qaranka ugasoo biiray dibadaha.\n"Adiga iyo saaxiibada kale ee kula shaqeeya waxaan aad idinkugu amaanayaa dadaalka qaranimada ku dhisan ee aad dibadaha ka wadaan” ayuu guddoomiye cali Saciid Guuleed Ku yiri Dr Cabdi Colaad oo isna sheegay in uu si weyn ugu faraxsan yahay is badalka weyn ee dalka ka soconaya iyo horumarka kubada cagta ah ee Soomaaliya ku talaabsaneyso.\nUgu dambeyntii Dr Cabdi Colaad Raage iyo wariyeyaasha caalamiga ah ee tagay garoonka ayaa lagusoo wareejiyay qeybaha kala duwan ee garoonku ka kooban yahay.\nWalkiika xiriirka Soomaaliyeed ee dalka Ingriiska Dr Cabdi Colaad Raage ayaa mud bil ka badan joogi doona dalka waxaana inta uu joogo uu maamulka sare ee xiriirka Soomaaliyeed usoo bandhigi doonaa qorshaha horumarinta kubada Cagta Soomaaliyeed ee la doonayo in laga hir geliyo dalka Ingiriiska iyo qaabka loo wajahayo howshaas baaxada leh.


Wasiirka Gaashaandhigga oo Baarlamaanka uga jawaabay sababtii dowladda ay ciidamo u geysay Dhuusamareeb – Kalfadhi\nWasiirka Gaashaandhigga oo Baarlamaanka uga jawaabay sababtii dowladda ay ciidamo u geysay Dhuusamareeb\nXildhibaannada Golaha Shacabka Baarlamaanka Federaalka Soomaaliya ayaa shalay su’aalo weydiiyay Wasiirka Wasaaradda Gaashaandhigga Xukuumadda Soomaaliya, mudane, Xasan Cali Maxamed (Amar-dambe).\nKulanka waxaa shir guddoominaayo guddoomiye ku xigeenka kowaad ee Golaha Shacabka mudane Abdiweli Sheikh Ibraahim Muudeey iyo guddoomiye kuxigeen 2aad Mudane Mahad Cabdalla Cawad.\nWasiirka ayaa su’aalihii la weydiiyay waxaa kamid ahaa ciidanka dowladda ay geysan magaalada Dhuusamareeb iyo howgallada ciidanka ay ka wadaan deegaannada Shabeellaha Hoose, oo hoos u dhac ku yimid.\nWasiirka oo ka jawaabayay su’aalahaasi ayaa yiri “Ciidamada Gor-Gor waxaa ay ka tirsanyihiin ciidanka xoogga dalka Soomaaliya sidaasi awgeed waxaa ay ka howlgalli karaa dhammaan dalka Soomaaliya. Waxaan shaqo badan gellinay in dib-u-habeyn lagu sameeyo ciidanka xoogga si loo helo ciidan qalabeysan oo tayo leh si waajibaadkooda dastuuriga ah ay u gutaan”.\n“Galmudug waxaa laga sameeyay qorshaha isku-dhafka ah waxaan dooneynnaa in hadda ciidanka loo bedelo kuwo qaran. Ciidanka Ahlusuna ayaa waxaa lagu daray kuwa qaranka. Ciidanka la geeyay Galmudug ma ahan Gor-gor waa ciidan kale oo Baladweyne laga qaaday”.\nW/Q Hassan Istiila\nFaarax Sheekh Cabdiqaadir “Qoondeynta kuraasta deegaanada waa arrin qatar ah”\nWasiirka Gaashaandhigga oo faah-faahin ka bixiyay sababta ciidanka ilaalada u ah xildhibaannada loogu reebo banaanka madaxtooyada


Nicholas Haysom Oo Bedelaya Michael Keating – Goobjoog News\nNicholas Haysom oo ah nin u dhashay dalka Koonfur Afrika ayaa noqon doona ergeyga gaarka ah ee qaramada Midoobay u qaabilsan Soomaaliya sidoo kale waxaa uu noqon doonaa Madaxa Xafiiska (UNSOM) isaga oo badalaya ergeygii hore ee Michael Keating.\nXoghayaha guud ee qaramada Midoobay António Guterres ayaa shalay oo arbaco aheyd Magacaabay Haysom, kaasi oo la wareegi doono jagada cusub waxaa uuna noqonayaa ergeyga gaarka ah ee qaramada Midoobay u qaabilsan Soomaaliya, waxaa uuna ahaa ergeyga gaarka ah ee qaramada Midoobay u qaabilsanaa Koonfurta Suudaan iyo Suudaan.\nHaysom waxaa uu ahaa qareen Caalami ah waxuuna muddo dheer ka shaqeynayay Dimuqaraadiyadda, hagaajinta dastuurka iyo doorashooyinka, dib u heshiisiinta iyo howlaha nabadgelyada, waxaa uu noqday 2014-2016 ergeyga gaarka ah ee qaramada midoobay u qaabilsanaa Afghanistan sidoo kale waxaa uu ka soo shaqeeyay 2005-2009 xafiiska qaramada Midoobay ee Ciraaq.\nKa hor inta uusan shaqada ka helin qaramada Midoobay Haysom waxaa uu ahaa la taliyaha dastuurka ee Madaxweyne Nelson Mandela, sidoo kale waxaa uu gacan ka geystay howlaha nabadda ee wadanka Koonfurta Suudaan intii u dhaxeysay 2002-2005.\nHaysom waxaa uu badalayaa Keating kaasi oo shaqadiisa ay ku egtahay 1 October, halka uu isna xafiiska la wareegi doono bisha Janaayo ee sanadka 2019-ka.\nHaysom waxuu noqonyaa Mas’uulka qaramada Midoobay ee Soomaaliya waxaa uuna ku soo aadayaa xilli uu dalka u diyaar garoobayo qabashada doorashooyinka sanadka 2020-ka, halka ka horna labo Maamul goboleed ay ka dhaceyso doorasho Madaxweyne.\nMaamulka Koonfur Galbeed ayaa waxaa lagu wadaa in bisha November ee sanadkan ay ka dhacdo doorshada Madaxweyne ee Maamulkaasi, halka Puntaland iyadana bisha Janaayo ee sanadka soo socda ay ka dhici doonto doorashada Madaxweynaha .


Wararka Suuqa Maanta: Barcelona oo Xiiseeneysa Timo Wener, Heshiiska Sterling, Goo’anka Diogo Dalot iyo Qodobo | Dalkaan.com\nHome ciyaaraha Wararka Suuqa Maanta: Barcelona oo Xiiseeneysa Timo Wener, Heshiiska Sterling, Goo’anka Diogo...\nWararka Suuqa Maanta: Barcelona oo Xiiseeneysa Timo Wener, Heshiiska Sterling, Goo’anka Diogo Dalot iyo Qodobo\nBarcelona ayaa xiisaynaysa weeraryahanka kooxda Chelsea ee Timo Werner waxaana la filayaa inay u dhaqaaqaan suuqa bisha January, 25 sano jirkaas ayaa kaliya afar kulan Premier League kusoo bilawday xilli ciyaareedkan. (Marca – in Spanish)\nManchester City ayaa iska caabin doonta bisha January xiisaha Barcelona uga imanaya xiddigeeda Raheem Sterling oo kaliya saddex kulan Premier League kusoo bilawday xilli ciyaareedkan. (ESPN)\nSterling ayaa u furan inuu heshiis amaah ah ugu wareego Barcelona (Times – subscription required)\nCity ayaa sidoo kale diyaar u ah inay bisha January markale tijaabiso kooxda Tottenham iyada oo dib u doonaysa Harry Kane oo ay suuqii xagaaga ku fashilantay saxeexiisa. (ESPN)\nLeicester tababaraheeda Brendan Rodgers ayaa hoggaaminaya afar tababare oo Ole Gunnar Solskjaer ka bedeli kara Manchester United. (Mail)\nEngland tababaraheeda Gareth Southgate ayaa ku dhaw inuu heshiis cusub oo uu sanadkii mushahar 5 Milyan oo pound ah ku qaadanayo saxeexo taas oo ka dhigan inuu ilaa Euro 2024 hoggaamin doono xulkaasi. (Telegraph – subscription required)\nXiddigii hore ee kooxaha AC Milan, Rangers iyo xulka Talyaaniga ee Gennaro Gattuso ayaan wali ka dhammaan kooxdaasi Rangers waxaana lala xidhiidhinayaa inuu Steven Gerrard bedeli doono. (Times – subscription required)\nChelsea garabkeeda Hakim Ziyech ayaa ku biiri kara Borussia Dortmund bisha January 18 bilood kaddib markii uu 33-ka Milyan ee pound ugu soo biiray Blues. (Mirror)\nSevilla ayay ka go’antahay inay ilaa dhammaadka xilli ciyaareedkan haysato daafaca dhexe ee Jules Kounde walow uu xiiso ka helayo Manchester United. (Marca – in Spanish)\nTottenham ayaa xiisaynaysa weeraryahanka Club Brugge ee Charles de Ketelaere balse waxay tartan 20 sano jirkaas ah kala kulmaysaa AC Milan. (Calciomercato – in Italian)\nWolves garabkeeda weerar ee Adama Traore ayay doonaysaa kooxda Valencia. (Sun)\nDiogo Dalot ayaa rajaynaya inuu Man United sii joogo walow uu xiiso ka helayo Roma oo uu maamulo tababarihii Old Trafford keenay ee Jose Mourinho. (Caught Offside)\nDean Smith oo ay Aston Villa Axadii hore caydhisay ayaa la wareegaya kooxda Norwich City isaga oo kaga horreeya Frank Lampard. (Sun)\nDean Henderson ayaa doonaya inuu iskaga tago Man United kaddib markii uu booska goolhayaha dookha 1-aad kala bixi waayay David De Gea isaga oo xilli ciyaareedkan oo dhan 1 kulan ugu soo bilawday Red Devils (Mail)\nPaulo Fonseca ayaan iska dhiibin riyadiisa ah inuu maamulo kooxaha Premier League walow uu waayay shaqooyinka Newcastle United iyo Tottenham. (Sun)\nPrevious articleDiogo Dalot oo ka hadlay go’ankiisa ku biiritaanka Roma iyo Mustaqbalka Manchester United\nNext articleMohamed Salah oo Garoonka loogu soo galay Xili Masar bar-baro la gashay Xulka Angola, Natiijooyinka kulamada kale iyo Xulalka soo baxay\nGranada 1-4 Real Madrid, Los Blancos oo la wareegtay hogaanka Horyaalka...\nkooxda Real Madrid ayaa qabatay hogaanka Horyaalka Spain kadib guul ay ka gaartay kooxda Granada. Real Madrid ayaa 1-4 uga badisay kooxda Granada, Goolasha...\nXildhibaanada Jubbaland oo Senataro cusub ku doortay Kismaayo\nWararkii ugu dambeeyey xaaladda deg degga ah ee Itoobiya iyo duqeyn...\nDagaal xoogan oo ka qarxay Galgaduud iyo wararkii ugu dambeeyay\nBarcelona oo dib u dhac kala kulantay wadahadaladii qandaraaska ee Dembele...\nXog: NISA oo diyaarado drone ah ku qabatay garoonka Muqdisho iyo...\nManchester United oo ku Dhawaaqday Tababaraha Cusub ee Kooxda Sida Ku...


Taariikh Nololeedka Sheekh Xasan Cabdullahi Xersi”Turki” – Goobjoog News\nSheekh Xasan Cabdille Xirsi(Xasan-Turki) oo kamid ahaa hoggaamiyeyaasha sare ee Al-shabaab ayaa Arbacadii geeriyooday kadib markii uu xanuunsanaa in muddo ah.\nSheekh Turki waxaa uu ku geeriyooday dhulka Gosha ee gobolka Jubada dhexe, isagoo muddo halkaas la jiifay xanuun aan la shaacin.\nSheekh Xasan Turki, waxaa uu ahaa nin da’a ah, Waxaa uu ku dhashay dhulka Soomaali Galbeed horaantii qarnigii tagay, gaar ahaan degmada Qabridahare.\nWararka qaar ayaa sheegaya Sheekh Xasan in uu dhashay 1942, Waxbarasho u yimid magaalada Muqdishu, Jaamacadna u aaday dalka Sacuudiga isagoo kusoo taqasusay Shareecad islaamka.\nSheekha waxaa uu ka tirsanaa Jabhadii kasoo horjeeday Itoobiya laga soo bilaabo dagaalkii 77-kii, Waxaa uu horseedka ka ahaa waxa loo yaqaano Mucaskaraadka Soomaaliya, Isagoo aasaasay Mucaskarka Raaskaamnooni.\nXasan Turki ayaa tagay dalka Afghanistan isaga oo halkaasi kula soo kulmay Hogaamiyahii Al-qaacidda ee la dilay Osama Bin Laden, Lakin Fikirka Jihaadiga weligii waa ku jniray.\nSheekh Xasan Turki, Waxaa uu ka tirsanaa Jabhad ka dagalami jirtay Soomaaliya, oo fadhigeedu ahaa deegaanka Raas Kambooni ee Koofurta Fog ee Soomaaliya, halkaasi oo uu ku lahaa xerooyin lagu tababaro dhalinyarada jihaad doonka ah, xerooyinkaasi tababar ayaa waxaa ka baxay inta badan dagaalyahanada ururada magaca diin ku dagaalama laga soo bilaaba Al Itixaad, Maxaakiimtii illaa Alshabaab.\nInkasta oo dagaalada uu waday illaa horraantii sagaashameeyadii, hadane sanadkii 2002-dii ayuu soo jiitay dareenka adduunka, xiligaasi oo dowladda Maraykanka ay ku dartay liiska dadka taageera argagixisada.\nBalse 10 sanno kadib oo ahayd sanadkii 2012-kii ayay dowladda Mareykanka madaxiisa dul dhigtey lacag dhan $3 malyuun oo doolar oo abaalmarin ah ciddii soo sheegta meel uu ku noolyahay ama usoo gacangalisa Maraykanka, wuxuuna liis dheer kula jirey hoggaamiyihii la diley ee Alshabaab Axmed Godane .\nSheekh Xasan horaantii 90-maadkii, Waxaa uu ka tirsanaa Xarakada Al-Itixaad, kuwaas oo Itoobiya kula dagaalamay gobolo badan oo Gedo ay ka mid tahay.\nSheekh Turki oo horkacaya ciidamo badan oo ah kuwa ururkiisa Raaskaanbooni ayuu soo galay magaalada Muqdisho, kana qeybqaatay dagaaladdii magaalada looga saaray hoggaamiye kooxeedyadii ee samaystey ururkii Argagixiso la dagaalanka.\nFebruary 18, 2006: Sagaal qabqable-dagaal oo badankoodu ka mid ahaa wasiirada DFKMG ayaa waxa ay asaaseen Isbahaysi ay u bixiyeen la dagaalanka “argaggixisada” iyagoo sameysay liis dad argigixiso ay ku sheegayaan.\nMaalmo kadib Feberaayo 28, 2006 ayaa lagu dhawaaqay Golaha Kacdoonka Difaaca Diinta iyo Dalka, golahan waxaa loo dhisay in Islaamiyiinta isku difaacaan.\nWareysi uu siiyey taleefishinka Al-jazeera ayuu ku sheegay sababta uu Maxaakiimta ugu biiray ay aheyd in heshiiskii Argigixiso la dirirka ee Hogaamiye kooxeedka Muqdishu kadib uu dareemay khatar kusoo fool leh isaga iyo kooxdiisa Raas Kambooni .\nSababta labaad ayuu ku sheegey in uu idaacadda BBC-da ka dhageystey dood dhexmartay Sheekh Xasan Daahir iyo Bashiir Raagge Shiiraar oo ka tirsanaa hoggaamiye kooxeedyada uu Bashiir ku tilmaamay Xasan Turki nin argagixiso ah, sidaasi darteed isaga (Xasan Turki) uu go’aansaday in uu Muqdisho yimaado oo uu Bashiir Raagge kula dagaalamo saldhigyadii uu heystey, kana qabsado.\nXasan Turki, waxaa uu dagaalo badan kaga horyimid dalka Itoobiya, Maalintii Muqdishu ay Itoobiya soo gashay December 28, 2006, Turki waxaa uu ku sugnaa Jubbooyinka , isagoo halkaas kusoo dhaweeyay hogaamiyaashii Maxaakiimta ee laga qabsaday magaalada Muqdishu.\nSheekh Xasan Turki, waxaa uu ka mid ahaa Mas’uuliyiintii ugu sareysay ee Xisbul Islaam 2009-kii sida Sheekh Cumar Imaan, Sheekh Xasan Dahir, Axmed Madoobe iyo isaga.\nBishii May 2009-kii, Xasan Turki oo wata ciidan lagu qiyaasay 300 iyo 24 Tikniko ayaa mar kale soo galay magaalada Muqdishu si uu xoojiyo dagaal yahanada Xisbiga oo waqtigaas awood ku lahaa magaalada , waxaa uu dagaalo laga sheekeeyo la galay Ciidamada AMISOM ee ku sugnaa magaalada Muqdishu.\nBishii Agoosto 20-keedii, 2008-dii ayay ciidamada Alshabaab iyo kuwa Raaskaanbooni si wadajir ah u wada qabsadeen magaalada Kismaayo, iyaga oo ka kaxeeyey maleeshiyo beeleedyo halkaasi ku sugnaa, balse markii dambe waxaa xukunkii isku khilaafay Alshabaab iyo qaar ka mid ah hoggaamiyeyaasha Raaskaanbooni sida Axmed Madoobe oo kale.\nKhilaafkaasi wuxuu horseedey dagaal culus oo 1-dii Oktoobar, 2009-kii dhexmaray ciidamada hal garab oo Raaskaanbooni oo uu hoggaaminayo Axmed Madoobe iyo Alshabaab, dagaal sedex maalmood kadib ahna waxaa Kismaayo la wareegey Alshabaab.\nGarabkii kale ee Raaskaanbooni ee uu odayga u ahaa Sheekh Xasan Turki waxa ay ku biireen Alshabaab, iyada oo markaasi wixii ka dambeeyey Xasan Turki uu ka mid noqdey hoggaamiyeyaasha ruuxiga ah ee Alshabaab, balse xil muuqda kama uusan qabanin.\nSheekh Xasan Cabdilaahi Xirsi(xasan-turki) ayaa geeriyooday May 27, 2015-ka, Sheekha ayaa mudooyinkii ugu dambeyay la sheegay in uu ku xanuunsanayay deegaanka Hargeysa Yareey oo ku dhaw degmada Jilib ee gobalka Jubada Dhexe.\nGeerida Sheekh Xasan Turki waxaa xaqiijiyay afhayeenka Al-shabaab Cali Dheere, balse ma aanu shaacin xanuunka uu u dhintay Sheekha.\nFiiro Gaar ah: Lama Xigan Karo Qoraalkan iyadoo aan ogolaanshiyo laga heysan Goobjoog News


Saturday July 04, 2020 - 09:16:47 in Wararka by Liibaan Jeexoow\nXaalad hubanti la'aan ah ayaa ka jirta magaalooyin katirsan wadanka Itoobiya oo ay ka socdaan kacdoonno shacbi ah.\nDowladda Xabashida ayaa jartay dhammaan adeegyada isgaarsiinta sida Internetka iyo taleefanada, wariyaal dibad joog ah ayaa sheegay in ciidamada ammaanka ay geysanayaan gummaad ka dhan ah dadka dibad baxyada dhigaya.\nGobolka Oromia oo ah meesha ugu daran ee kacdoonnadu ka socdaan ayaa la sheegay in laga jaray dhammaan aalladda war isgaarsiinta.\nR/wasaaraha Itoobiya Abiy Axmed oo xalay fiidkii kasoo muuqday Telefeshinka ku afka xukuumadda ayaa iclaamiyay in ay fashiliyeen shirqool weyn sida uu hadalka udhigay.\nisagoo xiran dareeska ciidanka gaar ahaan Melleteriga ayuu carabaabay in ay diyaar u yihii dagaal, wuxuu ku eedeeyay gacmo dibadda ah in dilkii fanaanka Hachalu Hundessa ay ka dhiganayeen waddo ay ku kiciyaan qalalaase si ay uridaan dowladda.\nShalay oo jimca aheyd ayay malaayiin qof Itoobiyaan ah isugusoo baxeen magaalada Addis Ababa iyo hareeraheeda, dadka ku dhintay rabshadaha wadankaas ka socda ayaa kor udhaafay 110 ruux sida ay sheegayso warbaahinta afka dowladda ku hadasha.\nFarriin ka timid Abiy Axmed oo lasoo gaarsiiyay madaxweyne Farmaajo.\nAbiy Axmed oo 72 saac isdhiibid ah uqabtay Jabhadda Tigray.


AMISOM oo dacwad looga furay maxkamad ku taal dalka Maraykanka – Radio Damal\nAMISOM oo dacwad looga furay maxkamad ku taal dalka Maraykanka\nCiidamada AMISOM ee ka howlgala dalka Soomaaliya ayaa dacwad ku saabsan soo ridistii diyaarad ay lahayd shirkada Fly Africa oo 4tii May ee sanadkan lagu soo ridey degmada Bardaale ee gobolka Bay.\nShirkadda Fly Africa ayaa qareen u qabatay soo ridistii diyaaradan oo ay ku dhinteen lix ruux isla markaana ay hanti badan ku burburtay.\nLaanta Afka Soomaaliga ee VOA oo barnaamij ka diyaarisay dacwadan ayaa sheegtay iyadoo oo xiganayso qareenka dacwad loo qabtay in uu rajeynayo in magdhow ay helaan ehelada dadkii ku dhintey iyo hantidii ku burburtay diyaaradan.\n“Waxaan wakiil ka nahay shirkada fly afica iyo qoysaska dadkoodu ay ku dhinteen diyaaradan waxaana aan rajeynaynaa in ciidamada amisomn lagula xisaabtamo falkaas lix ruux ku dhimatay hanti badana ku burburtay,”ayuu yiri qareenka u doodaya shirkadda Fly Africa.\nWasiirka gaadiidka iyo duulista hawada dowlada federalka Maxamed Salaad oomar ayaa sheegay in ay baaritaan ku sameeyeen warbixin hordhac ah ay ka diyaariyeen burburka diyaarada.\n“Waxaan diyaarinay warbixin hordhac oo ku saabsan burburka diyaaradan waxaana aan rajeyneynaa inaan soo bandhigno dhowaan warbixinta.”ayuu yiri sii hayaha wasiirka duulista hawada Oomaar.\nCiidamada soo ridey diyaaradan oo sidey agab caafimaad ayaa ka mid ah ciidamada Ethiopia ee ku sugan dalka Soomaaliya waxana ay sheegeen inay ka baqeen diyaarada maadaama aan lagu soo wargelin imaanshaheeda.


Qoraal kasoo baxay DF oo dood iyo su'aalo ka abuuray baraha bulshada (Aqriso) - Caasimada Online\nHome Warar Qoraal kasoo baxay DF oo dood iyo su’aalo ka abuuray baraha bulshada...\nQoraal kasoo baxay DF oo dood iyo su’aalo ka abuuray baraha bulshada (Aqriso)\nMuqdisho (Caasimadda Online) – Qoraal ay barta twitter-ka soo dhigtay wasaaradda arrimaha dibadda kuna saabsanaa cambaareynta weerar ay kooxda xuutiyiinta ku qaadeen garoon diyaaradeed oo ku yaalla Sacuudiga ayaa si aad ah looga falceliyay.\nQoraalkaan ayaa kusoo aadaya xilli xaaladda wadanka ay mareyso meel xasaasi ah, sidoo kalana ay dadka wali xasuusan yahiin qaraxii ka dhacay Muqdisho, gaar ahaan agagaarka Sayidka.\nQoraalka Wasaaradda ay soo qortay waxaa ka falceliyay muwaadiniin badan oo isticmaala barta twitter-ka, waxeyna qaarkood tilmaameen in dowladda Sacuudiga aysan ka hadlin dhibaatooyinka Soomaaliya, balse ay wasaaraddu isku mashquulineyso waxyaabo aan danta umadda ku jirin.\nDadka qaar ayaa aaminsan in wasaaradda looga baahan yahay waxyaabaha danta u ah dadka Soomaalida iney ka shaqeeyaan, kana hadlaan, sida dhibaatooyinka qaxootiga Soomaalida ku heysta wadamo badan oo ay South Afrika ka mid tahay.\nQof ayaa soo qoray: “Anaga shaqadana mahan waxa ka dhexeeya Saudi arabia iyo Yamen. Wax aan Soomaali dan ugu jirin faraha kala baxa.”\nQof kalana wuxuu yiri: “War dowladaay, Sacuudi haddii Muqdisho wax ka dhacanba kama hadlaanee maxaa idin daba dhigay waa yaabe, markaas kale baan nacaa dowladba.”\nQof kale ayaa isna soo qoray: “War xagaasna maxaa inaga jira tolow.”\nMid kale ayaa isna is-weydiiyey “Sacuudiga ma canbaareeyaan weerarada argagixisada ee ka dhaca Soomaaliya?”\nQof kale ayaa isna ku jawaabay “Waxaa la dhahay mudul gubtay mid kale maxaa ugu yaalaa, annaga aaway teenee waa cajiib?”\n#Soomaaliya waxa ay si adag u cambaaraynaysaa maleeshiyaadka Xuutiyiinta oo diyaarad aan duuliye lahayn oo miinaysan ku weeraray garoonka diyaaradaha #Abha ee #SaudiArabia , waxa ayna rumaysantahay in weerarkaasi argagaxiso aanu marnaba nabad u keenayn gobolka.#Saudi #Yemen\n— Wasaaradda Arrimaha Dibadda 🇸🇴 (@MfaSomalia) February 14, 2021


Dhiigga Ku Daadanaya RAASO - Jigjiga Online\nHomeSomalidaDhiigga Ku Daadanaya RAASO\nOdhaahda Maanta (Talk of the Town)\nDhibta Raaso iyo Dhiiga Micna la’nta (The bloodshed must stop in Raaso).\nMarka hore waxaan aad ugu xumahay arinta noqotay “kugu dhimay kaa dhimay.” Dadka walaalaha ah ee labada dhinacba ka dhintay waa arin laga xumaaado.\nHal bari ka hor ayey ahayd markii DDS madaxdeedu iyo ciidamda Itoobiya bayaaniyeen in la heeshiiyey. Waxaase cad in aanu hashiiskaasi soo afjarin dhibtan mudada dheer aagan ka taagnayd.\nWaxa kale oo hadeer aan dhagaystay hadal uu joodiyey hogaanka nababadgalyadu (Dr. Xuseen Qasim). Hadalkiisu sadex qaybood ayuu ka koobanaa (1) tacsi labada dhinacba uu Godoomiyuhu gudbiyey, (2) hawlihii heshiisiinta ee la soo qabtay ilaa hada, (3) digniin uu u digay xoogag aanu cadayn cida ay yihiin.\nFakirada kala duwen ee videowga loogu diray ama lagaga jawaabay hadalka Gudoomiyaha, waxaad ka dareemeysaa laba xoog oo arintani daneeya oo aad u kala fog – waxaad moodaa in aan weli heshiish buuxa la gaadhin,\nHadii aad arintan Raaso ku fiiriso aalada lagu darso mashaqooyinka qabaa’ilka (social conflicts) ama is afgaranshawaaga u dhaxeeya dadka wax wadaaga, dhawr ciladood ayaa kuu soo baxaya heshiisyadii Jigjigja lagu saxeeexay:\n1. In aan weli si baaxad leh oo is qancini ku jirto aan loo gudagalin arinta Raaso.\n2. Mashaqadani waxay weli taagantahay jaranjarada ama stage ka ah colaad dahsoon oo xoog leh (Latent Conflict). Waana jaranjarada 1aad ee colaadu marto.\nSideedabana sadex Jaranjarooyin oo kale ayaa weli dhiman si loo gaadho nabad waarta (sustainable peace).\n3. xoogaga is hayaa waxay isku arkaan in ay u ololaynayaa “xaquuq” ama “rights” sidaas darteedna ay warkooda am information dhincaya kala taageeray fidinayaa. Xili ay isdhageystaan weli lama gaadhin.\nDhinaca xalinta wajigan waxa la rabay in arimahan la tixgaliyo oo jidkan oo kale lagu talaalo:\n1. In haya’d ka madax banaan dawlada ay diwaan geliso waxa la isku hayo (dhexdhexaad). Correct data oo unbiased ah.\n2. Inta arimaha dhexdhexaadinta la diwaan gelinayo mucaawimo (aid) la gaadhsiiyo dadkan ku tabaaloobay dagaaladan daba dheeraaday.\n3. Wacyi galin dhinaca nabadeeynta, in awooda la siiyo dadka deegaanka ah (social empowerment), iyo in la isku tolo marka hore dadka is diidan (coalition building).\nIntaasi oo dhani waa hordhaca inta aan la odhan waa la heeshiiyey.\nXataa weli si buuxda umay wada hadlin, waa sida aan maqlayo, dadka dhibtu dhex taalo (stakeholders). Sida muuqata waxa stakeholdersku ayeeyihiin dad kale ayaa gadhwadeeno ka ah wadanhadalada.\nWaxa fiicnayd in mudo waafi ah la siiyo dadka is dagaalsani in si ay mudondheer u wada xaajoodaan. Heshiisku hal iyo labo shirtoona kuma hirgalo.\nWaxaan isleeyahay, iyada oonan xumaan looga jeedin, in processka la dadajiyey. Peace making ama nabadaytuna waxay col la tahay dagdag iyo natiijo dirqo ah.\nWaxa aynu ku arkaynu Raaso waa colaadii dahsoonayd oo qarxaysa isla markaana u diga roganaysa colaad dibada u soo baxda (overt conflict). Xataa weli maynaan gaadhin is-aaminaad ama trust building labada dhinac weli gaadheen\nQaybha dambe ayaan ku soo qaadi doonaa sida loo abaaro colaada qaxda iyo wada hadaladooda oo ka dambeeya mar kale ayaan idin la wadaagi doonaa.\nSikastaba ha noqotee, Dr. Xuseen inta karaankii wuu dadaalayaa. Hase la ogaado in hawl badani weli dhimantahay.


Waa kuma Weeraryahanka ay bartilmaameedka koowaad ka dhigatay Kooxda Chelsea, kaddib markii ay ku guuldarreysatay Haaland? - (HILLAAC.NET) THE BEST INDEPENDENT RELIABLE SOMALI NEWS\nWaa kuma Weeraryahanka ay bartilmaameedka koowaad ka dhigatay Kooxda Chelsea, kaddib markii ay ku guuldarreysatay Haaland?\nJuly 18, 2021 at 10:35 Waa kuma Weeraryahanka ay bartilmaameedka koowaad ka dhigatay Kooxda Chelsea, kaddib markii ay ku guuldarreysatay Haaland?2021-07-18T10:35:03+02:00 CAYAARAHA\n(London) 18 Luulyo 2021. Kooxda kubadda cagta Chelsea ayaa la soo warinayaa inay ku guuldarreysatay tartankii ay ugu jirtay saxiixa Erling Haaland, isla markaana ay haatan diiraddeeda u weecisay weeraryahan kale oo halis badan.\nWargeyska The Sun ayaa warinaya in Chelsea ay mudnaanteeda koowaad ee suuqa ka dhigatay xiddiga reer Poland ee Robert Lewandowski kaddib markii ay ku guuldarreysatay sida warbixinta lagu sheegay inay la soo wareegto Haaland, waxaana ay ku doonaysaa Lewandowski 50 milyan oo gini.\nChelsea ayaa isku diyaarinaysa haatan inay dalab ka gudbiso Robert Lewandowski oo la soo sheegayo inuu ka tagayo Kooxda Bayern Munich, sida ay qortay Jariiradda The Sun.\nLewandowski ayaa haatan ah bartilmaameedka ugu sarreeya ee kooxda Blues kaddib markii ay ku guuldareysteen dadaalkii ay ugu jireen saxiixa Erling Haaland, waxaana la rajeynayaa in dalab ku kacaya 50 milyan oo gini ay ka dhaadhicin doonto Bayern si ay uga hesho 32-sano jirkaan.\n« Ma ogtahay dagaalka dadka aaminnay fikirradaha calmaaniyaddu ay ka wadaan gudaha Somaliland, gaar aahaan baraha bulshada. (WQ: Mustafe Axmed Maxamed Geeddi)\nWhy Tigray is unlikely to secede from Ethiopia »


“Aad baan ugu faraxsanahay shaqadeyda cuno karinta, laakiin waxaan ka jeclaan lahaa inaan dalkii ku laabto oo aan tababare noqdo.’ – Xiddigii xulka qaranka Soomaaliya Muxyadiin Cambar + Daawo – Gool FM\n“Aad baan ugu faraxsanahay shaqadeyda cuno karinta, laakiin waxaan ka jeclaan lahaa inaan dalkii ku laabto oo aan tababare noqdo.’ – Xiddigii xulka qaranka Soomaaliya Muxyadiin Cambar + Daawo\n(Nairobi) 30 Juunyo 2016 – Halyeyga xulka qaranka Soomaaliya Muxyadiin Cambar Qamiis, waxaa uu haatan ku sugan yahay magaalada Nairobi ee Waddanka Kenya, halkaas oo uu ku yahay cuno kariye.\nWaxa uu Muxyadiin Cambar Qamiis ka tirsanaa kooxdii xanaanada xoolaha, dhirta iyo daaqa ee la oran jiray Waxool.\nMuxyadiin Cambar Qamiis waxa uu sheegay in xulka qaranka Soomaaliya uu ku matalay ama kala soo ciyaaray dalal badan oo ay ka mid yihiin, Burundi, Zambia, Egypt, Saudi Arabia, Morocco iyo dalal kaloo badan.\nIsagoo hadalkiisa sii wata waxa uu xusay Muxyadiin Cambar in ciyaartii ugu xiisaha iyo xamaasadda badnayd ay ahayd kulankii Somalia iyo Saudi Arabia, taasoo uu sheegay halyeygu in Soomaaliya ay aad uga ciyaar fiicnayd Sucuudiga, marka xiddigaha xulka Soomaaliya ay dalka ku soo laabtaanna si wacan loo soo dhaweyn jiray oo xaflado loo sameyn jiray, isla markaana abaal-marino lagu dhiiri gelinayo la guddoonsiin jiray.\nBarburkii markii uu dhacay kaddib waxa uu Muxyadiin Cambar Qamiis sheegay inuu yeeshay xirfadda cuno karinta.\n“Maarkii uu burburku dhacay kaddib xirfaddaan ayaan yeeshay, intii la tuugsan lahaa ama lagugu sheekeynsan lahaa waa inuu qofku shaqeysto oo xirfad iyo xeelad la soo baxo, xirfadaan cuno karin ayaa aniga ii noqotay nolol, caruur ayaan ka korsadaa, waan ku faraxsanahay dadkeyguna waa igu darajeeyaan.” ayuu yiri halyeygii qaranka Soomaaliya ee Muxyadiin Cambar Qamiis.\nWaxaana uu hadalkiisa daba dhigay: “Dadku waxa ay igu qiimeeyaan inaan cunto macaanahay iyo in aan ahay halyeey qaran.”\n“Aad baan ugu faraxsanahay shaqadeyda cuno karinta, laakiin waxaan ka jeclaan lahaa inaan dalkii ku laabto oo aan tobabare noqdo oo xirfadeyda kubadda cagta uga faa’iideeyo ubadka Soomaaliyeed, korna u qaado isboortiga Soomaaliya.”\nHALKAAN HOOSE KA DAAWO MUUQAALKA QIIRADA LEH:-\nMuuqaalka waxaan ka soo xiganay: Dalsoor\n“Waxaa la joogaa waqtigii aan adduunka ogeysiin lahaa in bar-dhammaadkeyga xiga ay tahay Man United.”. Zlatan Ibrahimovic oo warkiisa caddeystay\nJames Rodriguez oo ku soo biiray xiddigaha kubadda cagta ee TIMAHA caddeystay + SAWIRRO


Xammaas oo gacanta ku dhigtay tobanaan ruux oo Jawaasiis u ahaa maamulka Yahuudda. – Radio Alfurqaan | Xarunta Wararka Sugan\nXammaas oo gacanta ku dhigtay tobanaan ruux oo Jawaasiis u ahaa maamulka Yahuudda.\nOn Jan 9, 2019 94 0\nXarakada wax iska caabinta Xammaas ee ka dagaalanta dhulka Filastiin, ayaa ku dhawaaqday iney gacanta ku dhigtay shabakad jawaasiis ah oo la shaqeyneysay maamulka Yahudda.\nWasaaradda arimaha gudaha ee Xammaas ayaa bayaan ay soo saartay waxay ku sheegtay in gacanta lagu dhigay ugu yaraan 45 ruux oo Filastiiniyiin ah, kuwaas oo ku eedeysan iney jawaasiis u yihiin maamulka Yahuudda.\nDadkan faraha badan ee la qabtay waxaa la sheegay iney kaalin ku lahaayeen weerarkii fashilmey ee dhamaadkii sanadkii hore ay ciidamada Yahuuddu kusoo qaadeen magaalada Khaan-Yoonis ee koonfurta Jiidda-Qazza.\nAfhayeen u hadlay Xammaas wuxuu baaq u jeediyay Jawaasiista la shaqeysa Yahuudda, wuxuuna ugu baaqay iney isasoo dhiibaan kahor inta aan la qaban, oo aan lagu fulin xukunka ay mudanyihiin ee ah dilka.\nWaxaa la filayaa in marka ay soo dhamaato baaritaannada lagu hayo jawaasiistan ay Xammaas ku fuliso xukun toogasho ah, taas oo marar badan lagu fuliyay jawaasiis lagu qabtay iyagoo la shaqeynaya maamulka Yahuudda.\ncusmaan 2770 posts 5 comments\nWeerar khasaare dhaliyay Oo ka dhacay Saldhig milliteri oo ku yaala Maraykanka.\nAxmad\t Jun 2, 2020 0\nWeerar khasaare dhaliyay Oo ka dhacay Saldhig milliteri oo ku yaala…\nSii deyntii Silvia Romano iyo dilkii George Floyd, maxay soomaalidu ka…


Maamulka Degmada Baraawe Oo Ka Warbixiyay Xilliga La Bilaabayo Dhismaha Garoonka Degmadaasi – Goobjoog News\nMaamulka degmada Baraawe ee gobalka Shabellaha Hoose ayaa faah faahin ka bixiyay qorshaha lagu doonayo in lagu dhiso garoonka diyaaradaha degmadaasi, kaasi oo horay uu u dhegax dhigay madaxweynaha Koonfur Galbeed Shariif Xasan Sheekh Aadan.\nBashiir Maxamed Yuusuf oo ah sii hayaha xilka gudoomiyaha ee degmadaasi ayaa u sheegay Goobjoog News, in dhamaadka bishaan July la bilaabayo dhismaha garoonka, islamarkaana howsha loogu diyaar garoobayo ay soo dhamaatay.\n“Bishaan aynu ku guda jirno dhamaadkeeda waxaa la bilaabayaa dhismaha garoonka magaalada Baraawe, sida ay inoo sheegeen maamulka iyo dowladda, waxaana la filayaa in sida ugu dhaqsiyaha badan lagu dhameeyo” ayuu yir Bashiir Maxamed.\nWaxa uu sidoo kale mas’uulkaan sheegay in dib u dhis ballaaran uu ka socdo degmada Baraawe, maadaama ay tahay caasimadda maamulka Koonfur Galbeed, dhawaanna loo guuri doono waa sida uu hadalka u dhigaye.\nShariif Xasan Sheekh Aadan oo ah madaxweynaha Koonfur Galbeed ayaa mar uu tagay degmada Baraawe, waxa uu dhegax dhigay dhismaha garoonkaasi, oo uu sheegay in wax badan uu qaban doono.\nFaah Faahin:- Ciidamada Kusii Siqaya Degmada Baardheere Iyo Al-shabaab Oo Dagaallamay


Kabo - Wikipedia\nKab (; ) wadar ahaan noqoneysa Kabbo, waa nooc ka mid ah hu'ga kuwaasi oo lagu xidho lugaha si uga ilaaliyo lugaha dhamaan wixii khatar ah. Kabuhu waa sheey ka tirsan dharka taasi oo lagu xidho lugaha. Kabuhu waxay ka mid yihiin hu'ga caadiga ah ee si joogto ah dadku isticmalaan dhamaan dacalada caalamka. Si la mid ah dharka noocyadiisa kala duwan, kabaha waxaa laga sameeyaa harag, saan, dun, cudbi iyo waxyaabo kale oo la isku daray. Qaar ka mid ah kabuhu waa shay dabacsan oo ka samaysan dun, ama cudbi, ama harag kaasi oo la tolay. Dharka waxaa laga sameeyaa dun ka timaada haraga xoolaha, xayawaanka iyo cudbiga iyo noocyo aartifishal ah. Marka dharka la samaynayo waxa la isticmaalaa habab badan oo kala duwan, waxaa ugu caansan tolida, mareegida, iyo isku xidhxidhka dunta.\nKabaha waxay ka mid yihiin dharka dadku isticmaalaan kaasi oo loo xidho in madaxa ka difaaco dhaxanta, qaboowga, roobka iyo qoraxda. Sidoo kale, kabuhu waxaa loo xidhaa xarago iyo isqurxin, labiska iyo damaashaadka. Guud ahaan, kabaha waa shey la tolay harag iyo dun taasi oo leh qaab le'eg qofka xidhanaya ama isticmaalaya sheygaasi. Kabaha waxeey leeyahay astaamo u gaar ah oo ka duwan noocyada kale ee dharka. Astaamaha ugu muhiimsan ee diraca waxaa ka mid ah dhererka oo ka soo bilaabma luqunta (qoorta) ilaa lugaha, midabo badan oo kala duwan, mararka qaar khafiir iyo fudayd.\nEreyga kab asal ahaan waxaa loo malaynayaa inuu ka soo jeedo luuqada Oromada.\nWaxaa laga keenay "https://so.wikipedia.org/w/index.php?title=Kabo&oldid=170139"\nLast edited on 22 Luuliyo 2017, at 20:16\nBoggaan waxaa markii ugu danbeesay wax laga badalay 22 Luuliyo 2017, marka ee eheed 20:16.


MADAXWEYNIHII HORE EE YEMEN OO SHEEGAY INAY XIRIIR LA YEELANAYAAN ISBAHAYSIGA SUCUUDIGA | Myconews.com\nYou are here: Home 2017 December 2 MADAXWEYNIHII HORE EE YEMEN OO SHEEGAY INAY XIRIIR LA YEELANAYAAN ISBAHAYSIGA SUCUUDIGA\nMADAXWEYNIHII HORE EE YEMEN OO SHEEGAY INAY XIRIIR LA YEELANAYAAN ISBAHAYSIGA SUCUUDIGA\nPosted on 2nd December 2017 by editor | 0 Comments\nMadaxweynihii hore ee Yemen ahna Hoggaamiyaha ugu weyn kooxaha maamula Sanca oo ah xarunta dalkaas, Cali Cabdalla Saalax ayaa u sheegay Telefishinka ku yaalla dalkaas inuu doonayo inuu wadahadal la yeesho xulafada ay horkacayso Dowladda Saudi Arabia ee Taageeraya Dowladda itaalka daran ee dalkaas ka jirta.\nSaalax ayaa shaaca ka rogay inuu diyaar u yahay in bog cusub la furo haddii isbahaysiga Sacuudigu horkacayo ay xannibaada ka qaadaan Waqooyiga Yemen, ayna joojiyaan Weerarrada ay ku hayaan.\nCali Cabdalla Saalax ayaa hadalkiisan kusoo beegay iyadoo maalintii afaraad uu dagaal culus ku dhexmarayo magaalada Sanca xoogag isaga daacad u ah iyo xoogagga Xuutiyiinta ee ay taageerto Iiraan.\nBulshada Sanca ku nool ayaa xusay inuu socdo dagaal qaraar oo kooxaha dagaallamaya ay isku eryanayaan waddooyinka. Waxay kaloo sheegeen in qaraxyo laga maqlayo Koonfurta Sanca oo ay u badan yihiin taageerayaasha Saalax.\nDagaalka ayaa billwoday Arbacadii kaddib markii taageerayaasha Saalax ay ku eedeeyeen Xuutiyiinta inay jebiyeen dhismaha masjidka Magaalada ugu weyn.\n“Waxaan ugu baaqayaa Walaalaheen deriska ah in ay joojiyaan Weerarrada ayna qaadaan xayiraadda, Annagana waxaan beddelaynaa bogga,” ayuu ku yiri Saalax hadal uu warbaahinta siiyay.\nSidoo kale, Madaxweynihii hore ee Yemen ayaa ku eedeeyay Xuutiyiinta inay weerar cad ay ku soo qaadeen xubnaha xisbiga General People’s Congress.\nDhanka kale, War kasoo baxay isbahaysiga ayaa lagu sheegay in go’aanka uu gaaray Cali Cabdalla Salax uu yahay mid horseedi kara rabitaanka dadka Yemen oo ah in laga xoreeyo maleeshiyaadka daacada u ah Iiraan.\nAfhayeen isna u hadlay Xuutiyiinta Yemen ayaa ku tilmaamay warka kasoo yeeray Saalax inuu yahay afgambi uuna caddeystay inuu ka soo hor-jeedo isbahaysiga uu hore ula galay Xuutiyiinta.\nTiro ka badan 8,670 qof ayaa lagu diley halka 49,960 ay ku dhaawacmeen tan iyo markii isbahaysiga ay horkacayso Dowladda Sacudiga ay taageereen Madaxweyne Haaddi ayna soo farogeliyeen dagaaladii ka billowday Yemen sannadkii 2015-kii.\nUgu dambeyn, Xayiraada ay ku soo rogeen Yemen isbahaysiga Sacudiga uu hogaamiyo ayaa sidoo kale sababtay inay dad gaaraya 20.7million ay u baahdaan kaalmo aadanimo waxaana sidoo kale cudurka daacuunka oo ka dilaacay wadankaas ugu geeriyooday dad gaaraya 2,211 ruux tan iyo bishii Abriil ee Sannadkaan.


Farmaajo Oo Gacantiisa Ku Abuurtay Dagaal Ka » Axadle Wararka Maanta\nFarmaajo oo gacantiisa ku abuurtay dagaal ka\nFarmaajo gacantiisa ayuu maanta ku abuurtay dagaal kale oo ka sii xaqnimo badan midkii muddo-kororsiga. Haddii ay shalay macnaha iyo culeyska ay leedahay sharcidarro xilka loo kordhisto ahayd mid ay siyaasiyiintu fahmi karaan in ka badan inta ay shacabku fahmi kareen, maanta waxa uu Rooble u taagan yahay mabda’ la wada taageersan yahay oo ah ilaalinta caddaaladda muwaaddinka, iyo socodsiinta doorashada Dalka oo labadaba uu taageero gudaha iyo dibadda ah ku haysto.\nKonton sano ka dib Farmaajo oo sakaraad ah haddii la yiraa “war waa dhiman rabtaa ee ashahaado”, wuxuu leeyahay “waxaan farayaa Fahad Yaasiin inuu shaqadiisa sii wato”. Dhulka haddii la rogo oo ummaddu wada dhimatona Farmaajo wuxuu soo saari lahaa warqad uu leeyahay “Fahad Yaasiin xilkiisa ha sii wato”.\nNinkaan waddanka waxa uu u yimid laba ujeeddo; (1). in uu kursi ku fadhiisto kana kicin inta cimrigiisa ka dhiman, (2). Iyo in Fahad Yaasiin uu agtiisa taagnaado. Maanta labadaas ujeeddaba waqtiga ayaa ka carqaladeeyay mana suurtoobi karaan. Asna waa macangag aanan runta hadal ku maqlin illaa xabbad lagu rido maahee.\nSidii aan horeba u aaminsanaa, Raysalwasaare Rooble waxaa la gudboon in uu ku faro-adeygo fursaddaan xag Allah uga timid oo uu dadkiisa iyo dalkiisa ku badbaadinayo. Inta wax garadka ahna waxaa la gudboon inay si buuxda u garabistaagaan Rooble iyo halgankiisa uu ku raadinayo xuquuqda Ikraam kuna badbaadinayo sharcigii ay afar sano ku soo tumanayeen maangaabyada talada Dalka ku soo qaldamay.\nSoomaaliya doorasho kama dhici doonto illaa la quusiyo damaca xukun-jacaylka indhaha la’ ee Farmaajo, loona xaqiijiyo in uusan Dalku isaga afduub ugu jirin.\nAFEEF: Aragtida qoraalkan waxa ay ku gaar tahay qofka ku saxiixan, kamana tarjumeyso tan Axadle. Axadle, waa mareeg u furan qof kasta inuu ku gudbiyo ra’yigiisa saliimka ah. Kusoo dir qoraaladaada Axadle@live.com Mahadsanid


Cristiano Ronaldo Oo Muuqaal Kusoo Afjaray Khilaafkii U Dhexeeyey Paulo Dybala - Gool24.Net\nCristiano Ronaldo Oo Muuqaal Kusoo Afjaray Khilaafkii U Dhexeeyey Paulo Dybala\nCristiano Ronaldo ayaa xalay dabbaal-deg uu sameeyey markii uu gool ka dhaliyey Sassoulo waxa uu ku soo afjaray khilaaf la wariyey inuu u dhexeeyo isaga iyo laacibka ay isku kooxda yihiin ee Paulo Dybala.\nRonaldo iyo Dybala ayaa la sheegay inuu u dhexeeyo khilaaf sababay in tababare Massimiliano Allegri uu kursiga kaydka dhigo xiddiga reer Argentine ee Dybala.\nKhilaafka ayaa bannaanka usoo baxay ciyaartii Parma ay barbarraha 3-3 la galeen, markaas oo Dybala uu caddaan ah u muujiyey inuu ka cadhooday Ronaldo, hase yeeshee xilli dambe ayaa la sheegay inuu raalligelin ka bixiyey. Sidoo kale, tababare Allegri ayaa uu raalligelinta siiyey isagoo ka cadhooday beddel uu ku sameeyey.\nSIDOO KALE AKHRISO: Goolhaye Adrian Oo Ka Warbixiyay Qaabkii Qariibka Ahaa Ee Dhaawucu Ku Soo Gaadhay Iyo Haddii Uu Liverool U Safan Karo Kulanka Southampton.\nSidaas oo ay tahay, haddana Allegri ayaa kaydka dhigay ciyaartii xalay, laakiin Ronaldo ayaa markii uu dhaliyey goolka waxa uu sameeyey dabbaal-deggii uu caanka ku ahaa Dybala.\nArrintan oo loo fasiray inay ahayd mid uu ku muujinayo inuu jecel yahay Dybala, sidoo kalena aanu jirin khilaaf u dhexeeya ayaa waxa ka hadlay tababare Allegri oo tibaaxay in labadiisa ciyaartoy ay ka dhaxayso wada-shaqayn iyo isfaham.\n“Ronaldo iyo Dybala waxa hubaal ah inay wada ciyaari karayaan, ayna wada ciyaari doonaan, laakiin waxaanu u baahanahay in qof kasta uu si adag u shaqeeyo si kooxdu u dheellitirnaato.” Sidaas waxa yidhi tababare Allegri oo ku adkaysanayey go’aanka uu ku fadhiisiyey Dybala uu yahay mid uu ugu nisbaynayo shaqo xumo.\nSIDOO KALE AKHRISO: Miyay Awooda Chelsea Is Bedeshay Kaddib Bixitaankii Eden Hazard & Imaatinka Tababare Lampard? Jurgen Klopp Ayaa Ka Jawaabay Kahor Kulanka Super Cup-ka.\nJuventus ayaa kulanka soo socda ee Serie A waxay Sabtida la ciyaari doontaa kooxda yar ee Frosinone ka hor inta aanay Arbacada soo socota la ciyaarin Atletico Madrid.